
TOXAS  LIE 


WULFFIE  &  COMP. 


DRAMA  I  TRE  AKTER 


KJØBENHAVN 

GYLDENDALSKE    BOGHANDELS    FORLAG   (F.  HEGEL  &  SON) 

Trykt  hos   [.  Jørgensen  &  Co.  (M.  A.  Hannover) 

1900 


Retten  til  Oversættelse  forbeholdes  Forfatteren. 


PERSONERNE. 

Wulff  WULFFIE,  Konsul  og  Grosserer. 

Fru  LlNDA  Wulffie,  hans  Hustru. 

Karna,  fire  og  tyve  Aar.    ) 

_^  .  >  deres  Døttre. 

Eline,  sytten  Aar.  ) 

Ottar,  deres  Son. 

Selma  Reinskoug,  hans  Forlovede. 

Onkel  Mads,  Rentier,  Fruens  Slægtning. 

Frants  Hein,  Gartner. 

Doktor  ALSING,  Husets  gamle  Læge. 

Grosserer  Rambek. 

Froken  Svane. 

Froken   SOLENFELDT. 

Froken  Zinkbauer. 

Min'A,  Tjenestepige. 


FØRSTE  AKT. 


Sommermorgen.  Luksuriøst  udstyret  Havestue,  de- 
koreret med  Grønt  og  store  Planter.  Bord  midt  paa 
Gulvet,  hvorom  der  er  placeret  Sofa,  Chaiselongue  og 
forskjellige  bekvemme  Stole.  Lidt  til  Siden  et  Bord, 
hvorpaa  Akvareller  og  Pragtværker,  og  en  Gyngestol  ved 
Siden.  Døre  ud  tilhøire  og  venstre.  I  Baggrunden  aaben 
Glasdør  til  Verandaen  og  Havetrappen.  Udsigt  til  Parken, 
hvor  der  sés  en  liden  Sø  med  Svaner  og  en  Baad ,  samt 
fjernere  ude  mellem  Skogtoppene  en  Blaanen  af  Fjorden. 
Paa  Verandaen  midt  for  den  store  Døraabning  en  Have- 
kugle af  Glas.  Lidt  tilside  et  Bord,  hvorpaa  Aviser,  med 
en  bekvem  Stol  ved  Siden. 

Gartneren,  en  ung  Mand,  gartnerklaedt  og  i  blaat  Forklæde, 
omarrangerer  og  flytter  forskjellige  Blomsterplanter  og  henter  en  og 
anden  ind  fra  Verandaen. 

Konsulen  og  Karna  kommer  op  af  Havetrappen,  som  fra  deres 
Morgentur  i  Parken.  Konsulen  er  en  bred  og  myndig  Mand,  hvis 
Ord  falder  energisk  og  skarpt. 

KONSULEN 

idet  de  træder  helt  ind  i  Havestuen 

Naa,  er  De  der,  Gartner! 


GARTNEREN 

Ja,  jeg  vil  arrangere  endel  her.  Det  skal 
bli'  som  en  Løvsal  for  Fruen  at  sidde  i,  — 
et  helt  lidet  Afrika  af  Palmer!  —  Der  er  nok 
at  ta  af,  rent  overfyldt  i  Drivhuset. 

KARNA 

raillerende 

Saa  maa  vi  vel  ogsaa  ha  nogle  Elefanter 
gaaende  derinde,  —  eller  en  Kamel ! 

GARTNEREN 
Ja,    neimæn   om  det  tør  være  saa  sikkert, 
at    her  ikke    kan  bli  lidt  af  et  Menageri;    her 
kan  nok  komme  Kameler  .   .  . 

KONSULEN 

har  tat  op  en  Xotisebog  og  staat  og  bladet  i  den 

'  Véd  De  hvad,  Gartner,  De  blir  mig  til- 
slut en  dyr  Herre!  Jeg  har  gjennemsét  Deres 
Overslag.  Efter  alt,  hvad  her  er  strøet  ud, 
forlanger  De  fremdeles  ikke  mindre  end  to — 
tre  tusen  Kroner.  —  To,  tre  tusen  Kroner 
at  sænke  ned  i  Jorden !   .   .  . 


GARTNEREN 

fortsætter  under  Samtalen  med  Konsulen  af  og  til  sit  Arbeide 

Der  trænges  Penge  ja,  —  vandsurt  Nylænde, 
Sand  og  Skogstubber  saagodtsom  altsammen. 
Med  Lune.  Men  gaar  Konsulen  nu  ind  paa,  at 
vi  torrer  ud  Sumpen  derude  og  danner  et 
Bassin,  saa  skal  jeg  ikke  forlange  mere  ekstra, 
—  i  dette  Aar. 


KONSULEN 
Pokker  til  Ideer!  —  Bassiner  og  Søer  .  .  . 
Pumper    ud    Myrer    og  Sumper,  —  og    fylder 
dem  med  mine  Penge! 


GARTNEREN 
Ja;  men  hvad  holder  det  ikke  paa  at  bli' 
til:  —  en  Park,  som  der  ikke  findes  Mage  til 
i  Landet,  —  et  helt  Jagtterræn  indvundet  med 
blanke  Vand,  Tjern  og  Halli  op  imod  Aasen. 
Og  tænk,  hvad  det  var:  —  en  usund,  fæl  Øde- 
strækning  af  Myr,  Morads  og  Kratskog !  — 
De  husker  nok  den  raa  Taagen,  som  altid  laa 
og  spandt  sig  derude  over  Moradserne,  Froken ! 

KARNA 
Men    saa    kom    De,     Mirakelmanden,    — 
Jagtterrænet,  —  Afrika  — ! 

KONSULEN 
Tænk  ogsaa  lidt  paa,  hvilke  Summer  der 
efterhaanden  er  nedlagt!  Men  Hr.  Gartneren 
lader  overhodet  ikke  til  at  ha  Gehør  for  det 
Snavs,  som  heder  Penge.  Man  hører  det 
rentud  paa  Stemmen,  naar  De  nævner  et  Be- 
løb! De  kunde  ta  et  ZifTer  med  aldrig  saa 
man£e  Nuller  i  Deres  Mund  uden  at  fortrække 
en  Mine  .  .  .  Og  blev  man  saa  engang  færdig ! 
—  Men  altid  ny  Ideer. 

GARTNEREN 
Ja,    der    forekommer  jo   af  og   til  Steder, 
hvor    for    Eksempel    Kjøretøiet    maa    standse 
foran  .et    Stykke    Fjeldknart,     som     pludselig 
dukker  op  midt  i  Veien. 

KONSULEN 
Steder,  som  jeg  skal  brolægge  med  Penge, 
ja,  —  alt  udenfor  den  oprindelige  Kalkyle! 

GARTNEREN 

Som  maa  mineres  bort,  ja  .  .  . 

KONSULEN 

Man  slæbes,  saa  at  sige,  med  paa  det  ene 
Paafund  efter  det  andet. 

KARNA 

tirrende 

Bare  det  ikke  ender  med,  at  der  blir  sid- 
dende igjen  en  afrikansk  Abekat  dernede. 

GARTNEREN 
Sig  hellere  en  Vildfugl,  Frøken  Karna,  af 
den  Sort,  som  De  aldrig  har  sét  for. 

KARNA 
Ja   naturligvis,     mindst    en    Ørn    eller    en 
Kondor! 

KONSULEN 

lukker  utaalmodig  Notisebogen 

Kom  nu,  Karna,  lad  os  gaa  ind.  Det  er, 
som  det  blir  dyrt  bare  at  staa  her  og  snakke 
med  ham! 


GARTNEREN 

Men  dette  Mineringsarbeide  blir  der  først 
Tale  om  til  Vaaren,  Konsul. 

Gaar  med  et  Par  Blomsterpotter  ned  af  Havetrappen 

KONSULEN 
Den  Fyr  er  jo  blét  en  Smule  for  mægtig 
her  i  Huset  .  .  .  Men  han  har  et  mærkeligt 
Øie,  —  er  uundværlig.  En  anden  Sag,  naar 
Parken  har  annammet  alt,  hvad  han  kan  præ- 
stere af  gode  Ideer  og  Indfald  — 

KARNA 

Hvad  da,  Far: 

KONSULEN 
—  og  Svampen  er  udklemt. 

KARNA 

Ja,  hvad  saa  — 

KONSULEN 

Saa  sender  vi  ham  selvfølgelig  paa  Porten. 


KARNA 

i  Tanker 

Saa — aa — ?  —  Saa — aa  —  —  — 

Rambek,    en   hvidhaaret,   duknakket  Mand  med  en   solid  Stok  stiger 
forsigtig  op  af  Trappen 

—  Grosserer  Rambek,   Far!  —  saagaar  jeg  .  .  . 

Ind  af  Sidedoren  tilvenstre.      Konsulen  gaar  ham  imøde  og  hilser 

RAMBEK 
Jeg  foretrak  at  opsoge  Dem  her,  Hr.  Konsul, 
istedetfor  nede  paa  Deres  Kontor,  da  det  kunde 
vække  Opsigt.  — 

ser  sig  om 

—  Kan    man    —    kan     man    tale    uforstyrret 
her?  .   .   . 

KONSULEN 
Ta?  Plads,    Hoistærede!   —  Jeg   er    meget 
spændt  paa,    hvad   der  kan  ha  bevæget  Gros- 
serer Anders  Rambek   til   at   flyve  ud  saa  tid- 
ligt og  kviddre  med  Fuglene. 

RAMBEK 

har  taget  Plads  i  Sofaen 

Javist,   jeg  maa  nok  sige,   at  jeg  kommer 
som  Xicodemus  i  den  skjulte  Time. 

KONSULEN 

pludselig  opmærksom,  idet  han  tar  en  Stol 

Der  er  altsaa  noget  paafærde,  Rambek! 

RAMBEK 

Det  vil  sige,  der  kan  snart  komme  til  at 
bli  noget  paafærde.  Eller  rettere,  komme  til 
at  bli  saare  meget  paafærde.  Som  jeg  tror  at 
vide,  staar  De,  Hr.  Konsul,  i  Mellemregning 
med  Firmaet  Lowendam  &  Comp. 

KONSULEN 
Det  er  som  bekjendt  gjennem  vort  Kontor, 
Firmaet  lader  besørge  Udbetalingen  af  alle 
dets  lobende  Veksler  og  Anvisninger,  helt 
siden  det  overtog  Østenskogene  efter  Parker 
&  Son. 

RAMBEK 
0)71    der   ikke    kommer   noget  iveien  med 

Drivkraften. 

KONSULEN 

ironisk 

Xaa,  —  som  for  Eksempel,    at  Elven   en 


vakker  Dag  rinder  tom.    Jeg  indrømmer  Mulig- 
heden.    Jorden  kan  forgaa! 

RAMBEK 

Aa  —  ja!  Aa  —  ja!  —  Selve  Dommens 
Dag  er  jo  forhaabentlig  ikke  at  regne  med. 
Men  saa  kan  Jordrystelser  med  partiel  Øde- 
læggelse være  slemme  nok!  —  Og  saa  gives 
der  et  fransk  Ord,  som  heder:  sauve  qui peutl 
og  som  betyder  saameget  som,  at  man  bor 
redde  sig  itide. 

KONSULEN 
Tillad    mig,    Hr.   Rambek,    et    Ord,    som 
meget  kan  misbruges. 

RAMBEK 
Men,    som  er  paa  sin  Plads,    naar  der  sés 
Jertegn  i  Sol    og    Maane  —  eller,    at    et   Hus 
som   Lowendam  &  Comp.   ogsaa   kan   rystes  i 
sine  mægtige  Grundmure. 

KONSULEN 

Xaar  jeg   ikke   vidste,    at    gamle   Anders 

Rambek    er    bombefast    mod    Spøg    i    Forret- 
ninger — 

RAMBEK 
fortsættende 

.  .  .  Grundet  store  Kaffespekulationer  og 
Mishøst  paa  Java  .  .  . 

KONSULEN 

springer  op 

Lowendam  &  Comp.  ?  —  Jeg  siger,  ryker 
Lowendam,  saa  ryker  Vorherre  med !  En  arvet 
Formue  paa  mange  Millioner  og  en  anerkjendt 
Dygtighed  til  Chef!  —  Aah,  —  Aah,  —  kold- 
blodig, koldblodig,  Hr.  Rambek.  Jeg  véd  jo, 
man  kan  faa  en  pludselig  Angst,  naar  man 
saadan  grubler  om  Natten,  —  en  Fornemmelse 
som  af  Røg  i  Næsen,  og  saa  gribes  man 
pludselig  af  den  Idé,  at  der  er  Ild  under  .  .  . 
Men  Lowendam !  —  der  bør  Pulsen  slaa  ganske 
rolig.  —  Og  paa  det  gaar  vi  ind  i  Familie- 
livet og  faar  os  en  Kop  Kaffe! 

RAMBEK 

Naar  jeg  nu  meddeler  Dem,  —  lige  meget, 


II 

hvorledes  eller  hvorfra  jeg  har  min  Kundskab, 
—  at  Firmaet  Lowendam  nylig  er  blevet  af- 
fordret Sikkerheder  ved  Siden  af  sit  Navn,  — 
hvisker  —  og  har  maattet  stille  dem,  Far!  — 
saa  vil  Høistærede  maaske  finde  Tingen  værdt 
en  nøiere  Betragtning. 


KONSULEN 

Lowendam  &  Comp.  maattet  stille  Sikker- 
hed! .  .  .  Men  hvad  er  det  for  Efterretning, 
De  kommer  med  der?  —  noget  som  Lynet 
paa  en  klar  Dag!  — 

Standser  og  knapper  Frakken  tæt  til.      Bestemt 

—  Naa!  —  lad  mig  straks  udtale,  at  jeg 
er  Dem  mege?i  og  stor  Tak  skyldig  for  Deres 
værdifulde  Vink,  Hr.  Rambek,  —  og  at  jeg 
ber  Dem  være  forvisset  om,  at  vort  Firma 
altid  staar  rede  til  Gjentjeneste! —  Jeg  har 
fortiden,  som  De  ganske  rigtig  har  sluttet 
Dem  til,  adskillige  Pengeinteresser  at  varetage 
der  .  .  . 

gaar  ivrig  op  og  ned  ad  Gulvet 

RAMBEK 

forsigtig 

Jeg  skal  tilstaa,  jeg  har  hellerikke  helt 
ubetydelige  Summer  anbragte  paa  den  Kant 
.  .  .  Og,  naar  jeg  nys  antydede  et  muligt: 
sauve  qui  peutl  saa  var  det  ikke  mindst  i  den 
Tanke,  at  Konsulen  og  jeg  her  mulig  kunde 
finde  Grund  til  at  slaa  vore  Interesser  sammen. 
Hvortil  forst  og  fremst  hører  indbyrdes  Op- 
rigtighed Uden  harker  et  Par  GaDge    for  megen 

Blu  .  .  . 

KONSULEN 
Aldeles  enig,  —  fuldkommen  enig.    Ingen 
Genance,  Rambek. 


RAMBEK 
Jeg  anta'r  da,  at  Høistærede  kan  ha  havt 
den  samme  menneskelige  Skrøbelighed  som 
jeg  og  ladet  sin  Forbindelse  med  Huset 
væsentlig  influere  af  de  skjønne  atten  til  fem 
og  tyve  Procents  Aktier  i  dets  Vin-,  Likør- 
og  Spritfabriker.  Jeg  skal  ikke  fritte  efter, 
hvor    mange    Aktier    Konsul    Wulffie    har,    og 

ønsker  heller  ikke  at  oplyse ,  hvor  mange  af 
den  Sort,  jeg  kan  ha  lagt  mine  ringe  Midler 
i.  Men  ét  er  klart  efter,  hvad  jeg  ved  et  eget 
Tilfælde  er  kommet  underveir  med,  —  at 
Firmaet  Lowendam  fortiden  paa  Liv  og  Død 
trænger  rede  Penge.  Og,  om  nu  Konsulen  og 
jeg  i  Stilhed  trykkede  paa  ogsaa  med  vore 
Krav  og  forlangte  enten  kontant  eller  vore 
Tilgodehavender  os  udbetalte  i  disse  Firmaets 
Sprit-Aktier  til  allerhøieste  Procent  — 

slaar  ud  med  Haanden  og  skriger 

—  Ja,  Hr.  Konsul,  saa  turde  vi  ha  for- 
vandlet en  hel  truende  Misere  til  en  høist  for- 
delagtig Affære. 


KONSULEN 

energisk  med  Haanden   inde  paa  Frakkebrystet 

Ja,  der  har  De  ikke  Uret!  .  .  .  Skulde 
der  virkelig  være  nogen  Fare  for  en  saadan 
Fallit  oppe  i  la  haute  finance,  —  i  Luftlaget 
høit  over  vore  Hoder,  —  saa  kunde  kanske 
ogsaa  vi  mindre  Rovfugle  hugge  til,  Rambek. 

RAMBEK 

gnider  Hænderne.     Ivrig 

Ja,  jeg  græder,  fordi  jeg  blot  har  en 
sytti,  otteti  tusen  paa  Konto  der. 

KONSULEN 

eftertænksom 

Det  er  virkelig  saa,  at  Lowendam  &  Comp. 
noget  til  min  Forundring  har  trukket  ganske 
ekstraordinært  stærke  Beløb  paa  vort  Firmas 
Kasse  i  det  sidste  Halvaar.  Hvilket  altsaa  nu 
kan  ha  sin  Forklaring. 

RAMBEK 

Jah  .  .  .  Jah  .  .  .  Det  stemmer,  —  det 
stemmer.  Firmaet  vil  paa  Liv  og  Død  ha 
Kontanter,  og  vi  vil  ha  Aktier! 

Reiser    sig  og  tar  Stokken.      Idet    han    rækker  Konsulen  Haanden    til 

Farvel 

Ja,  saadan  kan  man  imødekomme  hinandens 
Ønsker,  Høistærede! 

KONSULEN 

med  Betydning,  idet. han  følger  ham  ud 

Her  gjælder  det  at  handle  stille  og  diskret!. 
—  Kan  ikke  noksom  anbefales  .   .   . 

Konsulen    kommer    lidt    efter    langsomt    ind    igjen     fra    Havetrappen. 
Blir  staaende  med  Haanden  paa  Dorgrebet  til  Værelset  tilhoire 

Sytti  —  otteti   tusen?  .  .   .  Han   har  selv- 
følgelig mindst  tre  Gange  saameget  staaende  der ! 

Ud. 


Gartneren  kommer  igjen  og  sysler  med  sit  i  Havestuen  og  paa 
Verandaen.  Fra  en  Havestige,  som  han  af  og  til  flytter  mellem  de 
hoie  Planter  og  Vækster,  bortskjærer  han  med  Krumkniven  alskens 
overflødige  Skud  og  Kvister  og  renser  og  kaster  ned  visne  Blade. 

Fruen  kommer  i  Morgendragt  ind  fra  venstre,  fulgt  af  Eline,  der 
bærer  hendes  Shawl,  samt  Doktor  Alsing,  en  ældre  Herre  med  Hat 
og  Stok  i  Haanden.  Efter  dem  Karna  og  Selma.  De  unge  i  lyse 
Sommerdragter.  Fruen  tar  Plads  i  Chaiselonguen,  og  Eline  lægger 
Shawlet  let  om  hende.  Selma  kaster  sig  hen  i  Gyngestolen  og  smaa- 
gynger. 


DOKTOREN 

som  han  vil  ta  Farvel 

Ja  ja,  Fru  Wulffie,  —  imod  disse  søvnløse 
Nætter  véd  jeg  intet  bedre  at  anbefale  Dem 
end  den  friske  Luft  med  Grønt  for  Øiet  her  i 
Havestuen  og  Ture  ned  i  Parken,  saalangt 
Kræfterne  rækker.  Og  saa,  —  Ro,  Ro  og 
Fred!  —  hele  Formiddagen  —  for  alle  mulige 
Velgjørenhedsandragender  og  Afgjørelser  og 
Indtryk,  der  kan  volde  Sindsbevægelse. 

Banker  med  Pegefingeren  i  Bordet  for  at  gi  Eftertryk 

—  Det  er  Nerverne,  sér  De,  —  Nerverne, 
som    maa    beroliges.    —    maa  spa — resi   .  .  . 

Det  er  Sommeren,  vi  skal  lide  paa.  Den, 
vi  skal  nytte  .  .  .  Og  saa  ser  paa  sit  Ur  —  maa 
jeg  anbefale  mig. 

FRUEN 
Ja  saa  Farvel  da,  kjære  Doktor. 

Doktoren  gaar  med  en  Kompliment  til  de  andre 

Véd  Du,  Eline  min,  jeg  tror  ikke,  jeg 
havde  holdt  ud  længer  derinde,  jeg  blev  rent 
kvalm  af  at  se  ham  sidde  og  tromme  og 
tromme  i  Bordet.  Det  var  saa  Koldsveden 
brast  af  mig. 

KARNA 

Da  kunde  Du  gjerne  sagt  et  Ord,  Mor! 

FRUEN 
Xei,-   nei,   —   saare   den   gamle   Mand,  — 
den  trofaste  Ven  af  Huset  i  saa  mange  Aar! 

KARNA 
lystig 

Saa    kan   jeg   da   vel   faa  si  til  Selma,    at 


Du  ikke  taaler  at  nogen  vugger  i  Gyngestolen 
heller?  — 

Selma  standser  pludselig  Gyngingen 

Men  at  Du  hellere  vilde  dø  end  sige  det  til 
hende.  Hun  blir  sletikke  fornærmet,  Mor! 
Gjor  Du  vel,  Selma? 

SELMA 
leende 

Xei,  —  men  saa  véd  man  ikke  bedre, 
naar  man  antræffer  en  saadan  Raritet,  end,  at 
den  er  til  at  vugge  sig  i. 

KARNA 

Finte  til  os,  forstaar  Du,  Mor!  — ■  fordi 
vi  ikke  har  gamle  antike  Mobler,  som  over 
hos  dem. 

FRUEN 

Kjære  Karna,  man  kan  dog  ikke  forlange, 
at  hele  Verden  skal  bestaa  af  gamle  ned- 
arvede Firmaer,  saadan  som  hos  Reinskougs. 
Der  maa  sandelig  nogen  faa  dukke  op  ogsaa 
og  bygge  nyt  som  min  Wulffie! 

2 


i8 


KARNA 

vipper  med  Foden 

Dukke  op,  —  dukke  op  ...  Er  det  ikke 
som  vi  altid  skal  ha  Vand  over  Hodet,  hver- 
gang  vi  er  sammen  med  Reinskougs.  At  vi 
er  bare  et  Par  Slægter  gamle  ja! 


FRUEN 
Ja,  dukke  op,  Du!  —  Der  var  altid  saa 
blikstille  i  Stuen  hjemme  hos  os  —  bare  Por- 
træter af  Oldefædre  og  Forfædre  rundt  Væg- 
gene —  Embedsmænd  allesammen  oppe  i 
Slægten.  Saa  kom  Wulffie ;  —  det  føltes,  som 
der  knækkedes  Stole,  hvergang  han  brød  ind 
i  vort  sirlige  gamle  modeste  Hjem;  —  men 
for  mig  var  han  som  den  friske  Luft. 


KARNA 

Og    saa    blir    det   vel    som    en    synderlig 
Xaade,  at  Du  dukkede  ned  til  Ottar,  Selma! 

En  Tjenestepige  kommer  ind   med   et  Bræt,    hvorpaa    en  Mugge 
Bouillon,  Kopper,  Kjæks  og  Kavringer 

FRUEN 
bortledende 

Der  kommer  Bouillonen. 

ELINE 

Og  Jeto»  Mor,  trækker  Chaiselonguen  din 
nærmere  hen  til  Bordet,  saa  ligger  Du  i  den 
bedste  Skygge. 

Ruller  Chaiseionguen  lidt  frem  til  Bordet 

—  Saa,  se  saa,  —  nu  faar  Du  akkurat 
Guldsko  paa  Foden  din  af  Solen  .  .  .  Og  jeg 
opvarter  Dig  søte,  sote  Mor!  —  og  skal 
skjænke  Bouillon  til  de  andre  ogsaa. 

Hun  skjaenker  og  opvarter  dem 

FRUEN 
Ja,  Du  er  et  godt  og  kjærligt  Væsen! 

KARNA 
Jeg  fristes  imellem  til  at  spørge  mig,    om 
Du  ikke  af  og   til  leger  Dukke  med  Mor  din, 
Kline! 

SELMA 
farer  pludselig  op  og  sætter  Koppen  fra  sig 

Aah,  saa  hed! 

FRUEN 

Du   drikker   din  Bouillon   saa  altfor  raskt, 

min  kjære,  — 

spøgende 

—  Du  har  jo  endnu  en  hel  god  Halvtime 
igjen,  til  Udenlandsposten  kan  ventes  og  Brev 
fra  Ottar,  saa  Du  kan  ta  det  med  Ro  .  .  . 
Man  lader  sin  Kop  smukt  afdampe,  —  gir 
den  sin  Tid  og  hyggelige  Stund,  Du,  —  be- 
skjæftiger  sig  overhodet  med  den,  —  smager 
paa  Kjæksene  — 


KARNA 

raillerende 

Og  saa,  . —  om  en  god  magelig  Halv- 
time, sætter  man  Koppen  tomt  fra  sig  for  at 
gaa  over  til  den  rolige  Lekture  af  sin  For- 
lovedes  Brev.    —    At   brænde   sig   betyder   jo 

ellers  Kjærlighed,  Du  Selma. 


FRUEN 

At  brænde   sig  betyder  den  rolige  Glæde 
og  Lykke  i  Hjemmet,  det  véd  jeg  det. 

KARNA 

Den  Udtydning  har  jeg  aldrig  bort  før, 
Mor. 

FRUEN 
Da  har  jeg  hørt  den  helt,  fra  jeg  var  ung 
og  blev  gift. 

KARNA 

At  det  at  brænde  sig  betyder  — ? 

FRUEN 

Der  stod  i  min  Bryllupssang:  —  »Xaar 
Hjertet  brænder  for  Hus  og  Hjem,  da  bæres 
Byrden  af  begge  frem«. 

KARNA 

Byrden? 

FRUEN 

Aa,  maa  jeg  bé'  Dig  la'  være  at  kritisere. 
Der  stod  saa  i  al  Enkelhed.  Og  jeg  skal 
gjerne  bekjende  for  Jer,  Børn,  at  Dagen  efter 
Vielsen  fandt  jeg  tre  Huller  i  Brudesløret  efter 
Wulffies  Cigar.     Det  var  min  første  Sorg,    og 

jeg  græd  saamæn  mine  blanke  Taarer,  indtil 
de  fik  trøstet  mig  med,  at  det  betød  det,  som 
i  Længden  var  at  forlade  sig  paa. 

KARNA 

Ja,  at  det  betyder  Indtræden  som  Kom- 
pagnon og  Bryllup  til  Høsten,  det  véd  vi  ial- 
fald  sikkert.  Byens  to  store  Firmaer  gifter 
sig!  —  Men,  kom  kun  frem  med  dit  søde  lille 
Spørgsmaal,  Selma,  —  Mor  vil  like  det  saa 
godt.  Kommer  han  straks,  han  har  faat  Fars 
Brev  med  Tilbudet  om  at  indtræde  i  Firmaet 
som  Kompagnon,  eller  blir  han  der  paa  Han- 
delskontoret  Sommeren  over? 

SELMA 

Jeg  tror  ikke,  Du  har  Anelse  om,  hvad 
det  vil  sige  at  gaa  og  længes,  Karna.  Over- 
hodet  Kjærlighed  er  ikke  din  Sag. 

KARNA 

Huh,  —  saadan  idyllisk  fattigforlibt  med 
en  Hytte  og  hans  Hjerte  og  regelmæssig  Brev- 


-5 

veksling  to  Gange  i  Ugen  —  og  saa,  notaben-:. 
en  Arv  paa  hundredetusener  i  Baggrunden. 
Huf,  siger  jeg,  jeg  liker  ikke  eftergjorte  Dia- 
manter! 

FRUEN 

Men,  Karna  da! 

KARNA 

Jeg  holder  paa,  at  Kjærlighed  paa  et 
Guldfad  ikke  skal  præsentere  sig  paa  samme 
Vis  som  en  paa  et  Træfad.  Det  er  sand- 
færdigere og  ærligere  mod  den  Stilling,  man 
indtager  i  Verden. 

SELMA 
Hovedsagen   er   nok,    om    der   i    det   hele 
taget  er  Kjærlighed  paa  Fadet. 

FR  LIN 
Ja    saamæn     sa    Du     der    et    sandt    Ord, 
Barn! 

KARNA 

Aa  ja,  nu  kjender  vi  hinanden  saa  inderlig 

godt,  Selma,  helt  fra  vi  lærte  at  gaa,  Du;  — 
vi  har  boet  paa  hver  sin  Side  af  Broen,  og 
Familierne  har  omgaats  og  saa  smaat  bagtalt 
hinanden  i  al  den  Tid.  Og  ikke  indbilder  Du 
mig,  at  nogen  af  os  to  gik  hen  og  giftede  sig 
bort  rent  ud  bare  paa  en  Kjærlighedsraptus 
med  Brændesnude  i.  Vi  i  vor  Stilling  har 
saamæn  andre  Ting,  vi  ogsaa  sætter  høit  og 
tar  vore  Hensyn  til,  —  som  Fattigfolk  er  vel 
undskyldt  for  at  ha.  Og  en  Pige  fra  en  af 
de  øverste  Hjem,  som  er  opdraget  med  Ud- 
sigt til  kanske  en  Million  engang,  skjønner 
fort,  at  hun  knækker  mere  end  Fjærene  paa 
Hatten  sin,  om  hun  kryber  ind  igjennem  en 
Fattigmandsdør.  Aanei ,  man  veier  mange 
Hensyn  paa  Vægtskaalen  og  ender  med  — 
vel  betænkt  —  at  forelske  sig  i  den,  som  i 
alle  Maader  mest  passer  for  én  .  .  .  Saa  leger 
de  bagefter  Gjemsel  og  skilles  og  mødes,  gjør 
Idyl  og  bygger  Hytte  indenfor  deres  begges 
Park-  eller  Havemure. 

FRUEN 

Men,  Karna  da  .  .   . 

KARXA 

Nei,  lad  os  nu  være  enige  om,  Mor,  at 
bekjende,  at  Valget  og  Kjærligheden  har  de 
Fattige  fremfor  os. 

SELMA 
Hu — uh,   præker  hun  ikke,    saa  én  tygger 
tort  i  Munden.    Men  saa  blir  det  nu  ikke  mig 
og  Ottar,    Du    paa   det  Vis   faar  stængt  i  Bur 
bag  dine  Park-  og  Havemure! 

FRUEN 

afledende 

Aa,  Eline,  Søten  min,  —  kan  Du  gi  mig 
en  liden  halv  Kop  til,  —  vel  halv,  véd  Du. 

Det  ringer  udenfor 

FRUEN 

Sesaa,  nu  begynder  Uroen   .   .  . 

TJENESTEPIG  KN 

melder 

Froken  Knop  og  Froken  Horning  spor, 
om  de  kan  faa  Fruen  italer 


26 


KARNA 
Naturligvis  om  Bidrag  til  Vaske-  og  Stryge- 
anstalten. 

FRUEN 
Svar    Frøkenerne,    at    jeg    desværre    ikke 
kan  ta  imod  dem  før  Klokken   tre  .   .  . 

Pigen  gaar 

—  Doktoren  forbyder  mig  jo  saa  udtrykkelig 
at  lade  mig  forurolige  om  Formiddagen  ved 
noget,  der  kan  beskjæftige  mig  alvorligere. 
Og  jeg  maa  sige,  den  Plan  om  en  Vaske-  og 
Strygeanstalt   ligger   mig  virkelig  paa  Hjertet. 

—  Men,  —  bør  den  støttes?  .  .  . 

KARNA 
Javist  bør  den  det,    naar   den    først   ligger 
Dig  paa  Hjertet,  Mor! 

FRUEN 
Og  isaafald,  hvor  meget?  .  .  .  Hvilket  Be- 
løb tør  jeg   saa  paatage  mig  Ansvaret  for,    at 
bé'    Wulffie  støtte    det  med?  .  .  .  Det  er,   saa 
én  rent  kommer  i  Sved  over  det. 

KARNA 

Ja,  Mor,  Du  staar  altid  og  sveder  mellem 
to  Valg.    Den,  som  kunde  kurere  Dig  for  det. 


FRUEN 

Samvittigheden,  Barn.   Jo  mere,  man  lytter 
til  den,  desto  stærkere  taler  den. 


SELMA 

Far   bestemte   igaar,    at   han   vilde    tegne 
sig  for  fem  hundrede  Kroner. 


KARNA 
hastig 

Og   min  Far   sa'  imorges,    at  Mor   skulde 
gaa  i  Spidsen   for  Foretagendet  med  ét  tusen. 


FRUEN 

Nei,    at  Du  ikke  har  sagt  mig  det,   Barn! 
Der  falder  mig  et  helt  Tryk  fra  Brystet. 

Varmt 

—  Ja,  Wulffie  er  ridderlig  .   .   . 

SELMA 
koldt 

Xaar  Far  faar  hore,  at  Sagen  svømmer  i 
en  slig  Overflødighed  af  Resourcer,  antar  jeg, 
han  betænker  sig. 

Udbryder  misfornøiet  til  Karna 

Jeg  trode,  det  skulde  være  forbi  nu  med 
den    Sort  Konkurrence  mellem    vore  Familier! 


ELINE 

skjænker  igjen  lidt  Bouillon  til  Moderen 

Drik  det,  Mor,  Du  véd,  det  styrker  Dig. 
Bare  denne  lille  Draabe!  —  Der  kan  ingen 
stelle  som  jeg  for  hende,  maa  Du  vide,  Selma. 
.  .  .  Ikke  sandt,  Mor:  — 

kjæler  Moderen 

—  Molla,  Molla  min !  —  Og  ingen  anden 
end  jeg  kan  riste  Brødet  heller  saadan  rigtig 
sprødt  Tor  Dig  — ? 


FRUEN 

med  et  Suk 

Ja,  Du  lille  Velsignelsen  min,  —  saa  fuld 
af    Kjærlighed     fra     jeg     kommer     ind      om 

Morgenen  til  vort  sidste  Godnatkys.  Det  er 
saa  truffet  af  Onkel  Mads,  naar  han  kalder 
Dig  Angela. 

ELINE 
—   Og   aldrig    forlover   jeg   mig   bort   fra 
Dig   heller   —   som  Selma  .   .   .  Gjor   jeg   vel. 
Mor? 

KARNA 

Pyh,  —  puh,  —  hu — uh —  ! 

FRUEN 

Hvad  er  det,  Karnar 

KARNA 
Aa,    jeg    gned    bare   Bladet    af   Geranien 
der  mellem  Fingrene,   og   saa  lugtede  det  saa 
kvalmt    .   .   .    Gartner !  —  kom   her   og   ta    og 
flyt  den  ud  paa  Verandaen. 

GARTNEREN 
som  han  vil  ta  Planten 

Den  friske  Geranien !  —  kvalm : 

gnider  et  Blad  og  lugter  paa  det 

—  Frøkenen  maa  ha  nogle  egne  Nerver, 
—  Feil  paa  Lugtesansen!  .  .  .  Følgen  af  disse 
kunstige  Parfumer  .  .  . 

bærer  Planten  ud  paa  Verandaen 


KARNA 

Ingen  Sag  for  os,  forstaar  Du,  Selma,  som 
har  baade  Doktor  og  Hovmester  i  Huset! 


SELMA 
Ja,    jeg    maa    sige,    det    er   en   frittalende 
Herre.     Men,  naar  I  taaler  det,  saa  — 


FRUEN 
Man   lærer   at  overse  ét  og  andet,  Selma. 
Han  er  en  ren  Begavelse  i  sit.     Du  véd  ikke, 
hvor  Wulffie  igrunden  morer  sig  ved  alle  hans 
Indfald  og  Ideer  dernede. 


Onkel  Mads,  en  ældre  Herre  i  hvid  ulden  Sommerdragt,  Panama- 
hat   og    Parasol    i    Haanden,    kommer    hostende     op    af    Trappen    til 

Verandaen 

SELMA 

Ingen  Udenlandspost  endnu,  Onkel  Mads? 

I  »NKEL    MADS 
Taalmodighed    .    .    .    Taalmodighed ,    min 
Froken ! 

Øhøh,  —  Øhøh  .  .  . 

Han  standser  paa  Verandaen,    maaler  Restindholdet  af  en  Karlsbader- 
flaske    op    mod    Dagen,    sætter    den    for   Munden    og  tommer    den    i 

ét  Drag 

Saa! 

Han  slænger  Bouteillen  bagover  ned  i  Haven.     Optaget  af  sit 

Haha,  —  hoho!  det  lyktes  .  .  .  Jeg  fik 
sneget  mig  ind  Parkporten.  Jeg  saa'  dem 
kampere  oppe  ved  Gadedørstrappen,  —  to  Sæt 
Bidragskrævere  med  sine  Garn  ude  for  at 
fange  Onkel  Mads!  De  forfølger  én  som  Tyv- 
johnen  jager  Maagen.  Den  ene  lange  med 
Floshatten  er  ude  og  bevæger  Hjerterne  for 
Sjømandsbibliothek  i  Bristol,  og  Damen  med 
Posen  for  Understøttelsesforeningen  for  straf- 
fede Kvinder.  Xu  kan  de  prøve  sig  paa  Kon- 
sulen, naar  han  kommer,  og  faa  sit  Glæfs,  — 
han  biter  han. 

ELINE 
Det   er   bare   fordi  Du  er   saa   snil  og  let 
at  rore,  Onkel  Mads. 


ONKEL  MADS 
—  at  de,  snart  sagt,  ligger  og  lurer  efter 
én  baade  paa  Stræder  og  Stier  for  at  flaa 
én?  .  .  .  Ellers,  Du  Eline,  er  det  din  Onkel 
Mads's  sidste  Opdagelse  om  Dagene,  at  Klokken 
er  begyndt  at  gaa  senere  og  senere. 


ELINE 
Det    siger    Du    altid,    Onkel    Mads,    naar 
Mavekatarrhen  plager  Dig.      Men  nu    skal  Du 
faa  Æblemarmeladen  din  slig  akkurat,  som  Du 

vil  ha  den.  med  lidt  Kanel  i. 


ONKEL    MADS 
Tak,    tak    min    Ven    .   .  .    Du,    Eline!    — 
Jeg  har  ligget  inat  og  tænkt   paa,    at  Du   skal 
faa  min  Fars  Brillantbrystnaal  efter  mig. 

ELINE 
Huf  da,  Onkel,  snak  ikke  saa  stygt.     Du 
skal  da  ikke  do. 


ONKEL  MADS 
Sér  Du,  én  maa  finde  paa  noget,  Tiden 
blir  saa  lang  om  Natten,  —  og  bagefter  skal 
man  fordrive  Dagen  ...  Se  bare  nu,  —  skal 
jeg  slaa  mig  ned  hos  din  Mor  og  sætte  mig 
ind  i  Velgjørenheden  eller  ud  paa  Verandaen 
til  Aviserne?  Men,  hvad  Pokker  bryder  jeg 
mig  om  Kursnoteringerne,  naar  jeg  ikke  læn- 
gere sætter  noget  ind! 


ELINE 

Naar  Du  faar  Marmeladen,  Onkel,  blir  det 
morsommere  altsammen,  skal  Du  se. 


ONKEL   MADS 

Og   her  er  Dagens  Avis  til  din  Mor  .   .  . 

trækker  den  op  af  Lommen   og   leverer  den.     Idet    han  gaar    til  Avis- 
bordet  paa  Verandaen 

Naa,   —   saa    kan    man    ialfald    sidde    og 

spille    og    hazardere   i   Indbildningen,  —   som 
Mads  endnu  var  Mads,  ja! 

Man    sér    ham    under    det    følgende    sidde    derude    og  fordrive   Tiden 
ved    at   gjennemblade  den  ene  Avis  efter  den    anden  og  nyde  Marme- 
laden,    som   Eline   har   bragt   ham.      Engang   imellem  overvældes  han 
synligt  og  hørligt  af  en  Gispen. 

FRUEN 

som  af  og  til  sér  i  Avisen  med  et  Udraab 

Men  kjære,  det  er  jo  i  Eftermiddag,  der 
skal  stemmes  over,  om  Froken  Bronnich  skal 
faa  den  ledige  Plads  i  Frøkenstiftelsen  efter 
Jomfru  Hjorthoi! 

SELMA 
Min  Broder  Jens   mener   nu,    at    det    blir 
Frøken  Altmayer.    Hun  har  været  Kaffesøster 
og  Sladderpose  baade  hos  Holsts  og  Gjentofts 
saalænge  og  vidst  at  sikkre  sig  Stemmerne. 

KARXA 

Saa  saa,  det  mener  han.  Men,  saa  er  jo 
min  Far,  som  har  grundet  Stiftelsen,  ogsaa 
lidt  med  i  den  Sag,  —  og  han  mener  nu,  at 
det  blir  Frøken  Bronnich,    som  har  ansøgt  en 

Gang  for.     Det  faar  da  ikke  udarte  til  et  helt 
Protegévæsen  .  .   . 

Gartneren  kommer  med  en  Vandkande  ind  fra  Verandaen  og  begynder 
at  vande  Planterne  omkring  i  Værelset 

Karna,    der   sidder   foran  en    stor  Palme,    som    han  vander,    springer 
pludselig  op 

De  faar  da  være  saa  naadig  at  se  Dem 
for,  Gartner,  og  ikke  lade  det  gaa  udover 
mine  Sko! 


GARTNEREN 
Saa  saa,   —  bér  om  Undskyldning.      Men 
Palmen  trænger  Vand,  ordentlig  Vanding  den. 

Viser  paa  den 

De  sér  selv,  —  se  her,  Frue,  —  tre,  fire 
aldeles  gule  Blade,  og  Resten  misfornoiet, 
—  næsten  som  Krol papir,  —  staar  der  i  yderste 
Nød  og  skriger  af  Torst!   — 

ærgerlig 

Jeg  trode  saamæn  alt  vel  bevaret,  naar 
begge  Husets  Frokener  havde  paatat  sig  at 
ta  Vare  paa  Planterne  heroppe  i  Havestuen 
disse  Dage,  mens  jeg  har  været  optat  henne 
i  Ødemarken  .  .  .  Den  der  er  odelagt  for 
hele    Sommeren    den!    —    Og    som    den     har 

trivdes  og  skudt  nede  i  Drivhuset  ivinter!   .   .  . 
Jeg  faar  ta'  den  didned  igjen. 

FRUEN 
Det  er  Synd,    den   var  jo  et  sandt  Pragt- 
stykke. 

GARTNEREN 
Det  blev  et  Skaar  i  Afrika,  ja! 

tar  og  løfter  Palmen  ud 

KARNA 
muntert,  idet  hun  hjælper  ham  at  samle  Bladkronen  i  Doren 

Jeg  tror  rentud,    De  mener,    at  nu  redder 
De  et  Liv,  Gartner! 

GARTNEREN 

som  har  sat  Palmen  udenfor,  og  fortsætter  med  Vandkanden  inde  ved 
*  Blomsterne 

Ja,    ja,    De   véd,    det    kan    erstattes    med 
Penge,  —  det  er  bare  at  kjøbe  en  ny! 

KARNA 
der  igjen  har  sat  sig 

Ja,  men  mon  ikke  Penge   er  ganske  gode 
at  ha,  Hr.  Hein!  .   .  . 


37 

GARTNEREN 

Aa,  igrunden  en  Overtro!  .  .  .  Kapitalerne 
bevæger  sig  som  alt  i  Verden  efter  sine  egne 
Love,  —  saa  det  gjor  saa  lidt,  enten  han,  som 
sidder  med  dem,  heder  Per  eller  Paal. 

KARNA 

Aa  —  jo,  det  gjor  dog  lidt.  Den,  som 
har  dem,  ta'r  for  Eksempel  sin  Plads  indeni 
Vognen,  medens  den,  som  ikke  har  dem,  er 
henvist  til  Bukken.  —  Eller  man  har  en  Villa 
med  en  Park,  og  en  Gartner  ønsker  Arbeide 
i  den  — 

GARTNEREN 
Nærmest  for  Parkens  Skyld,  Froken !    Den 
interesserer. 

KARNA 

Jeg  tænkte,  De  ogsaa  var  kommet  over- 
ens med  Far  om  en  vis  Lon  for  Deres  værdi- 
fulde Assistance. 

GARTNEREN 

Jeg    forsikrer    Dem,    Froken,   det    er   ikke 

Pengene.  Det  er  det  ejendommelige  ved  Deres 
Fars  Park,  som  gav  mig  Lyst  paa  det.  Jeg 
kj endte  den  jo  saa  godt  fra  Gutteaarene,  da 
jeg  løb  der  med  Deres  Bror  efter  Skoletiden, 
og  lille  Karna  altid  vilde  være  med  og  trod- 
sede og  fulgte  efter  os  indigjennem  Skog- 
stierne,  naar  vi  gjorde  Udfærd  for  at  gjennem- 
forske  Afrika,  som  Stanley. 

SELMA 

Ja,  paa  Skolebænken  ja,  der  er  jo  alle  lige. 

GARTNEREN 
Men   saa    forsvandt   han   sin  Vei,    og    jeg 
valgte  min. 


KARNA 

Det  vil  sige  Gartneriet. 


GARTNEREN 
Nei ,    først    slog    jeg    mig    paa    Ingeniør- 
væsenet; men  tog  saa  fat  paa  Have-  og  Park- 
anlæg,   som  jeg  altid  har  interesseret  mig  for. 

KARNA 

Og,  naar  De  engang  er  færdig  her,  be- 
gynder De  af  pur  Parkinteresse  paa  en  ny. 

GARTNEREN 

medens  han  hele  Tiden  gaar  og  sér  over  Blomsterne,    vander  dem  og 
plukker  væk  visne  Blade 

Færdig?  —  Man  blir  aldrig  færdig.  Na- 
turen har  sine  egne  Eventyr  den,  —  den  kom- 
mer med  det  mest  uventede,  —  sætter  uop- 
hørlig Spirer  til  ny  Muligheder,  —  akkurat  som 
Menneskene.  Til  næste  Aar  er  Sumpen  der- 
ude tor,  og  Sandbanken  i  Elven  kanske  skyllet 
op,  saa  der  efterhaanden  kan  bli  en  0  med 
Plantninger  og  Anlæg  og  Bro  ind  til  Landet. 
Man  er  nysgjerrig  efter,  hvad  der  vil  komme, 
hvergang  Vinterdækket  gaar  bort. 

KARNA 

Og  saa  slipper  Far  Pengene  til,  og  De 
morer  Dem. 

gartneri;  x 

leende 

Han    gjor   saa   det,   ja.     Det  var  det,  jeg 

sa',     det     er     det     samme,     hvor     Kapitalen 
ligger. 

KARNA 

Den  ligger  ialfald  ikke  styresløs  om  i 
Verden. 

GARTNEREN 

Xei,  men  hvad  styres  den  af?  —  Jeg 
tænker  tilsidst,  det  blir  af  Interesserne  .  .  .  Og 
Interesserne,  de  er  saa  mangfoldige,  baade  de, 
vi  véd  af,  og  de,  vi  ikke  véd  af.  De  er  som 
styrende  Aander  i  Tilværelsen  de.  Og  det 
skal  vise  sig,  —  vilde  vist  sig,  om  alt  var 
gjennemsigtigt,  —  at  den,  som  styrer  ilde,  han 
styrer  mod  Strømmen,  —  mod  Tilværelsens 
Maskineri,  og  det  gaar  ikke  .  .  .  Det  blir  til- 
slut Aanden,  som  raader. 

KARNA 

Den  Aandetroen  Deres,  Gartner,  er  ialfald 
god  for  dem,  som  ingenting  har. 

GARTNEREN 
Ja — h,  —  hvem    der   er    fattig,    og    hvem 
der  er  rig:  —  det  er  ogsaa  et  Spørgsmaal. 

KARNA 

vipper  med  Foden 

Det  er  vist  saa  inderlig  ligetil,  De  .  .  . 
Jeg  sér  ikke  andet,  end  for  Penge  kan  man 
faa,  hvad  man  vil,  baade  Kunstværker  og  — 
Parker  og  jeg  havde  nær  sagt,  Gartnere  med. 

GARTNEREN 
Ja,  Froken!  —  Men  den,  der  faar  leve 
for  det,  som  interesserer  ham,  han  er  lykke- 
ligere end  nogen  Pengesæk  kan  gjøre  ham  .  .  . 
Xaar  man  for  Eksempel  har  Øie  for  den  stor- 
artede Udsigt  her,  — 

viser  begejstret  udover 

hele  Fjorden  udover  lige  til  Næsset,  og  den 
ranke,  hoie  Skogen,  som  staar  Stamme  ved 
Stamme,  som  om  Indløbet  var  garneret  med 
Soiler,  —  og  tænker  sig,  at  det  hele  Anlæg 
engang  i  Tiden  maa  komme  til  at  tilhøre 
Byen,  —  saa  lægger  man  al  sin  Kjærlighed 
paa  det. 

SELMA 
farer  op 

Hvad  er  det,  han  siger? 

GARTNEREN 
Det  siger  sig  selv  det,  —  ligger  i  Tingenes 
Medfør,    at    en    saapas   By    ikke    vil    lade    sin 
eneste  store,    herlige  Park  blive  i  Privatmands 
Eie,  —  i  Længden. 

KARNA 

Xaa  saa,  —  det  vil  Byen  ikke !  Den 
agter  at  forsyne  sig  med  vor  Park !  —  Ja, 
den  er  ganske  fristende  vakker.  Jeg  sér  alt 
Søndagspublikumet  med  Barnevogne  og  Smørre- 
brodpapir  nede  i  Gangene.  — 

Heftig,  idet  hun  rejser  sig 

—  Og  nu  maa  De  engang  være  færdig 
med  den  Vandingen  og  alle  Deres  For- 
meninger, Gartner!  —  —  De  bør  skynde 
Dem  ned  og  virke  for  Deres  store  Formaai. 
Det  er  ikke  sikkert,  at  De  kan  paaregne  saa 
lang  Tid  her  i  Huset. 

GARTNEREN 

halvt  for  sig  selv,    idet    han  samler   sine  Sager  og  forlader  Havestuen 

Det  vil  gaa  saa  sikkert  som  selve  Strømmen 
det,  Frøken  .  .  . 

KARNA 

i  Sindsbevægelse 

Et   irriterende   Hovmod!     Han    indvendig 
ligesom  smiler  af  én. 


FRUEN 
Oprigtig   talt,    Karna,    forbauser    det  mig, 
at   Du    altid   saadan    indlader   Dig    med    ham. 
Du    véd   jo,    hvad    man    risikerer,    naar    man 
ikke  overholder  Grændsen. 

SELMA 
Ja,    jeg    synes    nok,    det   Menneske    maa 
være  moden  til  Opsigelse. 

ELINE 
Vor  Park.  —    Vor  Park,  Mor  ! 

FRUEN 

Ja,  Lillemor,  den  taales  virkelig  ikke. 
Byen  faar  ondt  i  Øinene  af  den  .  .  .  Til 
offentlig  Brug,  —  bare  den  Tanke !  Det  er, 
som  man  tar  hele  Charmen  væk  fra  den. 

SELMA 

Aa,  Rigdommen  er  altid  misundt,  véd  I. 
En  saadan  frit  studeret  Walther  Pengeløs 
ærgrer  sig  over  at  maatte  bukke  sig  for  bedre 

stillede. 

KARNA 

Han?  —  bukke  sig!  —  En  kunde  faa 
Lyst  til  at  knække  lidt  paa  den  Xakken. 


FRUEN 
Der    kommer   Far!    .    .    .    Jeg    hører    det 
paa,   hvor  fast  han  tar  i  Døren. 

Konsulen  træder  ind  fra  Sidedøren  tilhøire 


KARNA 

skynder   sig  hen    til  Faderen   og  trækker  ham   afsides   i   Forgrunden. 
Ivrig  fortrolig 

Jeg  har  sagt  Selma,  at  Du  vil,  at  Mor 
skal  gaa  i  Spidsen  for  Vaskeanstalten  med 
tusen  Kroner. 

KONSULEN 
Jasaa  ...  Ja,  naar  Du  har  — 

KARNA 

Selmas  Far  har  fundet  paa  at  tegne  sig 
for  fem  hundrede. 

KONSULEN 

forstaaende 

Naa  saa  saa,  Du. 

KARNA 

Og  saa  er  det  din  bestemte  Vilje,  Far, 
at  Brønnich  skal  ha  Pladsen  paa  Froken- 
stiftelsen,  hun  absolut!  —  Ikke  Altmayer. 

KONSULEN 

Vel,  vel  min  Pige.  Hvad  Du  siger,  det 
er,  som  jeg  har  bestemt  det  selv.  Du  er 
den  eneste  Kraft  i  Familien.  Feilen  er  bare, 
at  Du  blev  en  Pige  og  ikke  en  Gut.  Du, 
Du  skulde  været  min  Kompagnon,  Du!  — 
For  Ottar,  han  er  sin  Mor,  han,  lidt  for  fint- 
følende for  denne  Verden  .  .   . 

Tar  op  et  Brev  og  vifter  med  det 

Her  er  noget  til  Dig,  Selma! 

Selma  tar  det  og  skynder  sig  ud  paa  Verandaen,  river  det  op  og  læser. 
Konsulen  hen  til  fruen 

Xu  blir  Du  fornøiet,  Mor,  Du  har  Ottar 
hjemme  hos  Dig  med  Steameren  fra  England 
alt  den  sjette. 

SELMA 

kommer  straalende 

Javist,  med  Orion,  ja. 

FRUEN 
Hørte   jeg    ikke    straks    af   Maaden,    Du 
kom  paa,  Wulffie,  at  Du  havde  noget  glædeligt 
til  mig.     Jo  raskere  Du  skridter,   jo    mere  be- 
roliger Du  mine  Nerver. 

bevæget 

Det  er  saa  trygt,  saa  trygt  med  Dig, 
Wulffie! 

KONSULEN 

stryger  hende  va'rt  over  Haaret 

Ja,  den  som  kunde  faat  styrket  og  læget 
disse  tendre,  fine  Traade,  som  de  kalder 
Nerver,   Du ! 

Til  de  andre 

Men,  I  maa  ikke  indbilde  Jer,  at  I  faar 
beholde  Ottar  heroppe  i  Stuerne. 

Ærtende 

Du  taar  knap  se  ham,  Selma!  Han  skal  nu 
dukkes  helt  ned  i  Forretningerne,  til  han  stiger 
op  igjen  som  Fugl  Foniks  og  Kompagnon  .  .  . 
Og  saa  forst  kommer  Tiden  til  at  tænke  paa 
Brylluppet,  Monteringen  af  Boligen  og,  hvad 
der  staar  igjen  af  Arrangements  .  .  .  Karna 
og  jeg  var  just  dernede  imorges. 


ONKEL    MADS 

vaagner  op  af  Sovne  med  et  stærkt  Gisp   og  kommer   strækkende   sig 
ind  fra  Verandaen 

Aah,  —  jeg  dromte  saa  deiligt!  Jeg  var 
i  Kalifornien  og  laa  netop  over  en  mægtig 
Guldaare  og  forsynede  mig  .  .  . 

Med  en  Gestus  mod  Lommen 

Det  er  næsten,  saa  jeg  endnu  maa  kjende 
efter,  om  der  skulde  ligge  noget  der,  en 
Klump  eller  to  —  eller  saapas  Guldstov,  at 
jeg  kunde  faa  nyse  af  det. 

Trækker  op  Lommetørklædet 

—  —  Xei  Du,  —  ikke  andet  end,  — 
hm,  — 

pudser  Næsen 

Men  Pokker,  jeg  tænker  ofte  paa  det. 
Hvad  kunde  jeg  gjore,    om  jeg  blev  ordentlig 

stormrig,  uden  at  forære  Wulffie  og  Dig  det, 
Linda!  —  Ikke  tør  jeg  spise  bedre,  —  ikke 
drikke  bedre,  ellers  kommer  Podagraen!  — 
Ikke  fik  jeg  sove  bedre.  — 

med  opløftet  Rost 

—  Ikke  blev  Maven  bedre,  om  jeg  saa 
fik  oprettet  en  Trone  af  Guld  indlagt  med 
dvre  Stene  for  den ! 


FRUEN 

leende 

Du    Mads!    —    Du    Mads!    —   Ja    nogen 
Forretningsmand  stak  der  aldrig  i  Dig. 

ONKEL   MADS 
Xei,  det  blev  da  heller  ikke  til  mere  end 
en  tarvelig  Livrente. 

KONSULEN 
Tarvelig  — !  — :    Havde  der  været  mere, 
vilde  Du  nok  vidst  at  ryste  det  af  Dig,  kjender 
jeg  Dig  ret. 

ONKEL   MADS 
Ja,  tænk  den,  som  aarkede  endnu  engang 
at   gjøre   sig   en   ordentlig  Rundreise   gjennem 
denne  Verden,  Du,  —  knase  Penge  og  — 

FRUEN 

Fy  Mads,  tale  saadan,  saa  gammel  Du  er. 

ONKEL   MADS 
Jeg  mente  blot,    hoitærede  Kusine!    at  se 
dens    Daarlighed    an,     —     rulle    end     engang 
tvertigjennem   dens  usle  Forfængeligheds  Mar- 
ked —  i  gylden  Karm  og  paa  høie  Hjul. 

KONSULEN 
Heldigvis    reiser  Du    nu   bare  i  Tankerne, 
min  kjære  Mads,  og  det  falder  billigere. 

GARTNEREN 

kommer  hastig  ind  fra  Havetrappen 

Hr.  Konsul,  —  de  tre  Matroser,  som 
døde  af  Kulos  ombord  i  Briggen,  begrav«.  - 
nu  med  Sjømands  Honnør.      Baadfølget  la'  til 

nede  ved  Pynten,  og  Kapteinen  forhørte  sig, 
om  de  kunde  ta'  Veien  gjennem  det  ny  Allé- 
Anlægget.  Og  det  kunde  jo  ingen  nægte 
dem.  De  er  vant  til  en  Gjenvei  derover 
Markerne  fra  før,  de  blev  lagt  ind  til  Park. 

KONSULEN 
Ja,  der  har  vi  Følgen  af  Deres  Hegn, 
som  skal  staa  der  i  ti  Aar  og  vokse  sig  stort ! 
Et  høit,  vakkert  Stakit  vilde  med  engang  vist 
Folk  Forskjellen  mellem  Privateiendom  og 
Gangstier. 

GARTNEREN 
Aa  nei  da,  Hr.  Konsul,  vi  skal  ikke  være 
med   paa   at   stænge   af,    saa   hver  sidder  i  sit 
Eiendomsbur   og   lukker   for   alt   det,    som    er 
vakkert. 

FRUEN 
Ja,  det  var  en  trist  Indvielse  af  Parken 
dernede  .  .  .  De  arme  Mennesker!  —  drukket 
sig  fra  Bevidstheden  og  ligger  saa  der  i  Ruffet 
og  kvæles  af  Kulosen!  Pene  bra  unge  Fyre, 
stod  der. 

(.»'KEL  MADS 
Naturligvis  denne  Negervinen,  som  de 
henter  fra  Havnekneiperne.  —  Samme  Lang- 
korken, som  under  det  populære  Navn  >  Ladde- 
vin« nu  ogsaa  herjer  herhjemme  og  gjør  Folk- 
rasende  og  gale.  Den  rene  Gift!  —  egentlig 
distilleret  og  fabrikeret  til  Vederkvægelse  for 
vore  farvede  Medbrødre  i  Afrika. 


FRUEN 

Aa,  denne  forfærdelige  Drikken,  som  gjor 
Livet  saa  lavt ! 


i  >NKEL  MADS 
Ja,  Du  Linda,  denne  Verden  er  ikke  saa 
ganske  endetil !  —  Forestil  Dig  en  glædeløs, 
>takkars  tørstig  Sjæl  stedt  foran  Vinduer 
fristende  med  Herligheder  som:  —  »Golden 
Likør«,  »Old  Brandy«,  »Jamaica  Rhum  , 
»Skotsk  Whisky  ,  »Balaklava  Punsch«,  Syv- 
stjernet  Konjak«,  »Ildtungen«,  »Spansk  Nektar 
og  »sjelva  blåa  Lågan«,  —  og  alle  Jordens 
Forlokkelser,   saa  Tænderne  kan  løbe  i  Vand. 

FRUEN 
Men,  hvad  er  det  da  brygget  af,  alt  dette 


ONKEL  MADS 
Forskjellige  Tilsætninger,  Du,  —  patent 
pikant  kradsende  med  en  liden  Kjendsel  af 
Ild  og  Svovl  .  .  .  Og,  som  stimulerer  til- 
strækkeligt til,  at  de  forsyner  sig,  saalænge 
de  har  en  Skilling  i  Lommen ! 


FRUEN 
De  laver  det  altsaa  formelig. 


ONKEL   MADS 
I  store  Fabrikker  Verden  over  ja.     Fuld- 
stændig legitimt,   —   uangribeligt,  —  notabene, 
naar  det  eksporteres  til  fremmede  Lande. 


KARNA 

Det  rene  Giftblanderi  altsaa! 


53 


ONKEL    MADS 

trækker  paa  Skuldrene 

Gift  og  Gift  er  to.  Beror  paa  .  .  .  Verdens 
Ondskab,  sér  Du  .  .  .  The  kan  jo  tilslut  ogsaa 
være  en  slem  Gift.  Linda  klager  stygt,  naar 
Du  har  traktet  den  for  længe. 

KARNA 
oprørt 

Men  de  gaar  fra  Forstanden  af  det,  — 
dræber  af  og  til  baade  Kone  og  Børn  eller 
sovner  ind  i  Kulosen  .  .  .  Og  tænke  sig, 
drevet  som  en  hel   Fabrikvirksomhed. 


ONKEL    MADS 
Jo   flere   om  Ansvaret,    desmere   fordufter 
det,  véd  Du ! 

Der  lyder  høitidelig  Ringen  af  Kirkeklokker 
De  lytter 


KARNA 

Nu    gaar    Ligtoget    op    til    Kirkegaarden. 
Vi  kan  se  det  inde  fra  Stuen. 

Damerne  skynder  sig  ind  af  Døren  tilvenstre 

KONSULEN 

lunt 

Ja,  Du  Mads,  hvor  deiligt  vi  vilde  ha  det 
uden  Penge !  ...  De  Aktierne  i  Vinfabrikkerne 
gir  mindst  atten,  —  atten,  —  Procent  .  .  . 

Tæppet  falder,  medens  Klokkerne  ringer 


ANDEN  AKT 


Samme  Havestue. 
Konsulen  og  Onkel  Mads  kommer  fra  hoire  ind  i  Havestuen 

KONSULEN 
i  en  indtrængende  Tone 

.  .  .  Bare  nogle  heldige  Ord  .  .  .  hensigts- 
mæssige Vendinger  for  Aviserne,  forstaar  Du. 
Du  har  din  Force  i  sligt;  jeg  duer  absolut 
ikke  til  at  frasere.  Det  meste  af  Strandstedet 
er  rimeligvis  nu  nedbrændt.  Det  gjælder  da 
om,  at  der  ikke  samler  sig  for  store  For- 
ventninger om  Hjælp  i  Ulykken  fra  vort  Firma. 
Kunde  vi  straks  fra  forst  af  faa  Hovedpligten 
skubbet  over  paa  Staten! 

ONKEL   MADS 

deklamerer 

—  som  den,  der  har  særlig  Opfordring 
til  at  træde  hjælpende  til  just  i  et  Tilfælde 
som  dette,  hvor  Ruin  og  Tab  har  ta't  saa 
ekstraordinært  store  Dimensioner,  at  den 
private  Haand,  selv  med  den  allerbedste  Vilje, 
ikke  længere  rækker  til.  —  Hvad  Du: 

KONSULEN 
Xetop  akkurat,  —  hold  paa  det,  Mads,  — 
den  private  Haand  ikke  .  .  .  Jeg  kommer 
selvfølgelig  til  at  slaa  i  en  ordentlig  Sum 
alligevel  —  vi  beskjæftiger  jo  mange  Arbeidere 
paa  vor  Bedding  der,  —  og  vi  la'r  os  ikke 
overfløie  paa  vor  egen  Landskant!  —  Jeg  gjør 
det  saamæn  gjerne.  Men  saa  maa  en  For- 
retningsmand forstaa  at  holde  Styr  paa  Hjerte- 
laget ogsaa.  Jeg  fik  just  Mor  saavidt  nogen- 
lunde beroliget  derinde. 

ONKEL   MADS 

deklamerer  videre 

Og   vel   at    mærke,    hurtig   Hjælp   er   her 

dobbelt  Hjælp,  kun   en  Kapitalist   som  Staten 
—  hvad  siger  Du  om  det? 


KONSULEN 

Jeg  siger,  at  jeg  godskriver  Dig  for 
hundrede  Kroner  i  Honorar,  Mads,  om  Du 
kan  hitte  ud  endnu  et  Par  duelige  Vendinger, 

—  en  Knaldsats  tilslut  med  et  ordentligt 
Slag  i. 

ONKEL   MADS 

heitidelig 

Her  er  slaat  et  dybt  Saar,  der  ikke  kan 
ventes   helet   uden   af  Tidens   lægende  Haand, 

—  et  Skjæbnens  Slag,  der  paa  det  netop 
raskt  opblomstrende  Strandsted  vil  knuse 
mange  Forhaabninger  og  kaste  mørke  Sorgens 
Skygger  ind  i  mange  Hjem  .   .   . 


KONSULEN 
Xei,    —    duer    ikke,    —    poetisk    F'øleri ! 
Saadant  skrives  ikke   fra  Kontorpulten. 

ONKEL   MADS 
Xaa,  saa  skal  det  bli\  som  Wulff  Wulffie  — 

udtaler  Ordet  glubsk 

—  selv  vilde  gjort  det. 

Deklamerer,  idet  han  knapper  Frakken  over  Brystet 

—  Vi  har  her  at  se  i  Øinene  og  nøgternt 
regne  med  en  Ulykkeshændelse  ikke  blot  for 
Stedet,  men  for  hele  vor  Kant  af  Landet,  der 
maa  noteres  som  et  økonomisk  Nederlag,  der 

vil  lamme  megen  Virksomhed  og  trænge  Aar 
for  at  contrabalanceres. 


KONSULEN 
Præcis  saa  ja.  Der  traf  Du  det!  —  — 
Ellers  Du,  er  det  ikke  mærkeligt,  —  en  saadan 
liden  —  hvad  skal  jeg  kalde  det  —  Orienteren 
for  Offentligheden  føler  jeg,  —  føler  jeg  virkelig! 
—  at  jeg  ikke  kunde  bede  min  egen  Søn  om. 
Der  maa  skruteres  og  ransages  i  hver  Fuge 
om  Udtrykkene  var  nøiagtig  i  —  ingens 
Favør,  og  kunde  bestaa  for  den  himmelske 
Retfærdighed  .  .  .  Med  denne  Gentlemans- 
opdragelse  opfatter  de  ikke  Livet  længere 
som  en  Kamp.     • 

FRUEN 

kommer  ind  i  Sindsbevægelse,  fulgt  af  Ottar,  Karna  og  Eline 

Men  Du  Himmel,  Wulffie!  Ottar  kommer 
nu  fra  Telegrafstationen  og  melder,  at  det 
ikke  længere  bare  er  den  ostlige  Del  af 
Strandstedet,  der  er  lagt  i  Aske,  men  at  nu 
ogsaa  Kirken  og  Husene  ved  Torvet  brænder. 

OTTAR 
Lykkeligvis  ingen  indebrændt.    Men  Stedet 
er   foreløbig    okonomisk  ruineret.    —    bragt   til 
Betlestaven. 

FRUEN 
Tænk  —  tænk!   —  alle  de  Familier  uden 
Hjem    og   Tag   over   Hovedet,    —    henvist   til 
bare  haarde  Fjeldknarterne ! 


KARNA 

Her  er  ikke  Brug  for  noget  »Tænk«  nu, 
Mor!  Her  er  bare  som  Ottar  sa',  at  faa 
frem  vore  Sparebankboger  og  aflevere  noget 
klækkeligt.  Ikke  sandt,  Far?  Mor  maa  ud 
med  tusen,    Eline   og  jeg   med  hver  vore  tre- 

hundrede,    som  vi  fik  til  Jul.      Og  Du,    Ottar? 
—  Og  Du,  Onkel  Mads?  —  og  Du,  Far? 

KONSULEN 

langsomt,  lunt 

Jeg  tænker.  Du  Mads,  la'r  Dig  mulktere 
for  de  hundrede  Kroner,  Du  tjente  hos  mig  i 
Forretningen  idag.  Og  jeg  vil  foreslaa,  at 
Familien  sætter  alle  sine  gode  Bidrag  ind  med 
i  en  Ladning  Mel,  som  vi,  »Firmaet  Wulff 
Wulffie«,  straks  sender  hen  til  Afhjælp  af  den 
oieblikkelige  Xod.  —  Det  blir  —  alt  i  alt  — 
lad  mig  se  —  at  notere  som  en  Forstrækning 
her  fra  Huset  af  en  ti  tusen  Kroner.  Hvilket 
tør  anses  som  en  rund  og  rigelig  —  for  ikke 
at  sige  stor  ydet  Hjælp  fra  et  enkelt  Privathus. 

FRUEN 
Aa,    Du   altid  ridderlige  Wulffie.     Her  af- 
tørrer Du  Taarer! 

KONSULEN 

i  Lune  til  Ottar 

Sig   endelig    ikke   til   Mor,    Ottar,    at  jeg 

paa   det   Vis    ogsaa    faar    anbragt    Melet    mit. 
Hun  forstaar  sig  ikke  paa  Handel,  sér  Du. 

OTTAR 
Ja,  Far,  dette  var  en  nobel  Haandsrækning ! 

KONSULEN 

Nobel?  .  .  .  Nobel,  Dur  —  Er  der  noget, 
jeg  hader,  saa  er  det  det  Ord  i  Forretninger! 
Naar  nogen  kommer  og  stikker  et  nobelt 
Hode  ind,  saa  forvirres  straks  alle  Begreber. 
Vil  Du  gi'  væk,  saa  gjør  det.  Vil  Du  ruinere 
Dig,  saa  gjør  det.  Men  i  Forretningsspillet 
er  der  ikke  Plads  hverken  for  Noblesse  eller 
Sentimentalitet.  Der  er  det  kun  om  at  regne 
rigtig  og  ha'  Øie  for  Fordelen.  Sin  Noblesse 
faar  man  pleie  oppe  i  anden  Etage. 

ONKEL  MADS 
Ja,  ja,  ja,  —  mine  hundrede  Kroner  .  .  . 
Jeg  har  saamæn  intet  imod,  at  de  blir  anvendte 
til  lidt  Mel  i  Øinene  paa  Publikum,  naar  det 
alligevel  gaar  i  Halsen  paa  de  nødlidende 
Stakkarer. 

SELMA 
kommer  med  en  vis  Fart  op  fra  Hovedtrappen.     Idet  hun  sér  Ottar 

Aa,  som  jeg  har  ventet  paa  Dig,  Ottar! 
Du  lovede  jo  — 

tar  sig,  idet  hun  faar  Øie  paa  de  andre.     Forskrækket 

—  Er  det  meget  galt?  Hjemme  fik  jeg 
bare  hore  det  første  Telegram  om  Branden 
.  .  .  Og  saa  har  jeg  gaat  frem  og  tilbage 
hele  Tiden    og  ventet   og   ventet  paa  Dig  — . 


KARNA 

Aa  —  aah,  —  sligt  noget  nu! 


KONSULEN 
spøgende  til  Selma 

Ja,  det  er  stridt  Du,  at  han  skal  sidde 
der  paa  Kontoret  hele  Dagen.  Haaber,  Du 
snart  .skal  faa  spadsere  med  Wulfne  junior  af 
Firmaet  Wulfne  &  Søn! 


SELMA 

faar  under  det  følgende  Ottar  mere  og  mere  i  Forgrunden,  medens  de 
andre  ivrig  underholder  sig  om  Branden 

Men  Du  havde  jo  hængt  Lommetørklædet 


^3 

udenfor  Kontorvinduet.    Jeg  saa  det  i  Kikkerten, 
saa  jeg  maatte  jo  tro,  Du  kom. 


OTTAR 
Det    var    denne    Branden,  som    kom    paa, 
sér  Du. 

SELMA 

Branden:  —  Ja,  naar  vi  enda  havde 
kunnet  slukke  den.  Men  tænk,  hvad  vi 
kunde  havt  for  en  Tur  sammen  imorges,  for 
Du  skulde  ind  paa  dette  Kontoret  og  gjøres 
til  Wulffi  junior!  Huf  ja,  —  jeg  maatte  jo 
ta  mig  en  liden  Sving  til  Trost  ned  til  Huset 
vort  .  .  .  Og  hvad  tror  Du,  jeg  har  her: 

Holder  det  mod  ham 

—  Cigaretuiet  og  Blyanten  din !  .  .  . 
Ovenpaa  i  Entreen  hang  den  graa  Støv- 
frakken din.  Det  var  med  engang  næsten, 
som  det  var  Dig  selv,  —  og  jeg  la'  Hodet 
ind  til  den  og  kyssede  den  og  kom  rent  i 
Humør  igjen.  Du  kan  tro,  Du  havde  faat 
anderledes  Skjænd,  havde  ikke  det  været. 

OTTAR 
Imorgentidlig  fyger  vi  begge  to  op  Klokken 
seks  og  lurer  os  ud,  Du. 


SELMA 
Saa  tar  jeg  dit  Ur,  og  saa  tar  Du  mit. 

Hun   hegter  af  sit  og  de  bytter 

Det  er,  som  de  alle  vil  fingerere  paa  os 
og  vort  .  .  .  som  de  siger,  —  værsaagod  og 
elsk.  I  har  Lov  til  det.  Forretningen  til- 
lader det  .   .   . 

Skøieragtig  hviskende 

Du,  Ottar!  Tillader  din  Forretning  Dig, 
at  vi  sniger  os  en  Tur  ned  i  Haven,  —  Du 
°&  Jeg  •  —  mens  de  er  saa  ivrige  oppe  i 
Branden  derhenne? 


OTTAR 

ta'r  hende  om  Livet 

Hysss   —   skynd  Dig,    kom,   —   jeg   maa 
straks  ind  i  Sneglehuset  igjen,  véd  Du. 

De  forsvinder  ned  af  Havetrappen 

ONKEL   MADS 

raaber  efter  dem 


Men,    Selma,     Du    fik    jo    ikke    hore    de 
yderligere  Telegrammer  om  Branden  .  .  . 

Til  de  andre 

De  to  har  deres  egen  Brand  at  passe,  de. 


PIGEN 

kommer  ind 

Froken  Svane  og  Frøken  Zinkbauer  og 
Froken  Solenfeldt  over  fra  Stiftelsen  er  ude 
og  spor,  om  Fruen  har  et  Øieblik  at  oftre 
dem? 

FRUEN 

Aah,  saa  ubeleiligt  midt  i  alt  dette  .  .  . 
Men  vis  dem  her  ind  i  Havestuen,  Mina. 


ONKEL   MADS 
Død    og  Pine!    —   da   er    det   paatide,    vi 
flyr,  Wulffie. 

De  to  gaar  ned  i  Haven 
frøkenerne  Svane,   Solenfeldt  og  Zinkbauer  kommer  ind  og  hilser. 

FRUEN 

der  sidder  i  Sofahjørnet,   til  Eline 

Skaf  Frøkenerne  Plads,   Du,   Eline. 

Eline  sætter  Stole  i  en  Halvkreds  om  Bordet  og  blir  staaende 
bag  Sofaryggen  hos  Moderen.  Karna  sidder  henne  ved  Bordet,  hvor 
de  illustrerede  Værker  ligger,  med  en  Straahat  i  Fanget,  som  hun 
pynter,  medens  hun  følger  Samtalen 


FRØKEN   SVANE 
Ja,    De    blir    nu    vel    ikke    vred    paa    os, 
Fru  Wulffi,  vi  vilde  bli  saa  ulykkelige.  — 

tar  til  Lommetørklædet 

Aah,  om  De  bare  vidste,  hvor  vi  har 
ængstet  os,  før  vi  trøstede  os  til  at  ty  til 
Dem ,  snille  Fru  Wulffie !  —  Vi  er  jo  saa 
værgeløse.  Og,  det  kunde  saa  let  faa  Ud- 
seende af  nogetslags  Demonstration  eller  Mis- 
fornøielse  med  vor  elskede  Direktion. 


FRØKEN   SOLENFELDT 

Ja,  jeg  tør  nok  sige  med  Sanden  at, 
skulde  nogens  Billede  findes  i  mit  Hjerte, 
naar  jeg  engang  blir  dette  Hylster  kvit,  og 
Stiftelsens  Port  slaar  igjen  efter  mig,  saa  — 

FRØKEN"   ZINKBAUER 

med  skjælvende  Rost 

Men  et  gammelt  Menneske  er  vant  til 
sin  Kaffe  ubeskaaret  om  Morgenen.  Det  er 
som  én  forst  da  kommer  tillive.  Og  det  er 
nu  mangen  en  Uge,  siden  der  er  kommet  en 
smagendes  Draabe  paa  min  Tunge,  —  saa  et 
gammelt  Menneske,  enten  det  dor  paa  det 
ene  Vis  eller  paa  det  andet  —  — .  Og  jeg 
er  nu  den  ældste  paa  Stiftelsen  .  .  . 

Tar  i  paany 

For  det  vil  jeg  redelig  udsige,  som  jeg 
stod  for  min  Herre  og  Skaber,  at,  er  der 
saameget  som  Duften  af  Kaffe,  eller  en  Bonne 
i  den  saa  —  — .  Og  Fløden !  —  Melet,  de 
gjør  den  tyk  med,  ligger  som  en  Grød  paa 
Bunden  af  Muggen. 


FRØKEN   SOLENFELDT 
beroligende 

Hys,  hys,  Froken  Zinkbauer,  —  nu  blir 
der  nok  Raad  til  Kaffe,  skal  De  se,  naar  De 
bare  vil  ta  det  lidt  roligt. 

Til  Fruen 

—  Hun  faar  saadanne  Raptusser  imellem, 
saa  hun  rent  ud  ikke  kan  styre  sig. 

KARNA 

kommer  til 

Sæt  Dem  hen  til  mig  De,  Frøken  Zink- 
bauer, saa  kan  vi  to  snakke  sammen,  mens 
de  andre  greier  ud  dette. 

FRØKEN   ZINKBAUER 
slaar  bidsk  og  trodsig  begge  Arme  i  Stolegelænderet 

Den  Inspektoren,  den  Inspektoren,  siger 
jeg,  som  fordærver  Kaffen  for  et  gammelt 
Menneske.  Skulde  ikke  han  faa  Guds  Straf, 
saa  — 

KARNA 
godsrjakkende 

De    skal   nok  faa  Kaffen  Deres,    skal   De 

se.   —  De  vil  jo  ha  den  stærk? 

FRØKEN    ZINKBAUER 
Stærk?  .   .   .  det  er  det  værste  opblandede 

Sol  .  .  . 

skriger 

Inspektoren  skulde  drikke  det  selv  — 

KARNA 
vil  fore  hende  tiisæde  ved  det  andet  Bord 

Hys,  hys,  ja  — .    Saa  skal  vi  se  paa  nogle 
vakkre  Akvareller,  Frøken  Zinkbauer. 


FROKEN    ZINKBAUER 

hidsig 

Xei,  nei,  nei,  de  vil  drive  Sagen  med 
Hinterlist,  —  og  saa  blir  Kaffen  lige  tynd  som 
Snakket  .  .  .  Akkurat  som  den  Gang  salig 
Althausen  skulde  ivei !  —  Jovist  ja,  —  det 
blev  bare  til  mere  Cichori  —  og  Maveslid. 

FRUEN 

Stakkars  saadan  en  gammel! 

FRØKEN    SOLENFELDT 
Xei,    nei,   at  Zinkbauer    skal    gaa  saa  rent 
i  Barndommen  — 


FROKEN    SVANE 

Aah,  —  det  er,  saa  jeg  ikke  mere  sandser 
et  Ord  af  det,   jeg  skulde  sige. 

FRØKEN   SOLENFELDT 
—  Og   lægge    et   saa  sørgelig  bittert  Ind- 
vortes for  Dagen,  maa  én  vel  sige. 


FRØKEN  SVANE 
Ja,  der  sér  man,  hvordan  Mennesket  kan 
bli\  naar  det  ikke  bærer  den  rette  Fred  i  sig, 
og  Alderdommen  og  Skrøbeligheden  kommer 
over  én,  saa  én  ikke  længere  formaar  at  skjule 
sit  Hjertes  Tanker  .  .  . 

Konsulen  kommer  op  af  Trappen,  fulgt  af  Gartneren,  med  hvem  han 
er  i  Samtale  og  af  og  til  vender  sig.  Han  standser  ved  Havestudøren 
og  lytter  til  Damernes  Udtalelser.  Gartneren  har  en  stor  Dusk  med 
blaa  Blomster  i  Haanden,  den  han  lægger  fra  sig ,  og  gir  sig  til  at 
sysle  med  Planterne  ude  paa  Verandaen.  Han  er  her  og  i  den  føl- 
gende Akt  uden  Gartnerforklædet. 
Froken   Svane  bemærker  pludselig  Konsulen. 

Men  desto  dybere  Taknemmelighed  maa 
vi  ha  til  dem,  som  saa  velsignet  har  sørget 
for  at  skaffe  os  Gamle  et  Hjem  og  Ly  og 
Tag  over  Hodet  og  det  vi  skal  leve  af  i  rigelig 
Maade.  Ikke  staar  vi  op  raadløse  for  Ud- 
kommet og  ikke  lægger  vi  os  bekymrede.  Og 
langt  fra  nogen  af  os  er  det,  —  det  tør  jeg 
sige  frit,  —  at  føre  nogen  Klage. 

FRØKEN    SOLENFELDT 

der  ogsaa  har  set  Konsulen 

Froken  Zinkbauers  Udtalelser  kom  da  saa 
uventet  som  et  Skybrud.  Tag  det  endelig 
ikke  for  vore  Ord,  snille  Fru  Wulffie ! 


FRØKEN  SVANE 
Naturligvis  kan  ingen  saameget  som  med 
en  Tanke  ligne  vor  Katte  med  den  Blanding 
af  Mokka  og  Java,  som  De,  Frue  saa  gav- 
mildt glæder  os  Gamle  med  til  hver  Jul.  Men 
saa,  naar  én  drikker  med  den  rette  Tak  i 
Hjertet  — 


FRØKEN    SOLENFELDT 
Ja  for  mig  gjor  den  Fru  Wulffies  Sending 
saamæn  godt  for  hele  Aaret,    saa   jeg  husker, 
hvad  Kaffe  er,  fra  Nytaar  til  Xytaar! 


KARNA 

Men  saa  har  jo  Froken  Zinkbauer  Ret  da! 

FRØKEN    ZINKBAUER 

springer  op 

Ja  vist  ja,  —  der  blev  de  engang  fanget 
i  Diplomatiken  sin!  .  .  .  Javist  har  Zinkbauer 
Ret  ja,  —  baade  i  det  om  Kaffen  og  Potetes- 
melet  i  Floden  .  .  .  Og  Thebladene  da!  .  .  . 
Og  Sukkeret  med  al  Kalken,  saa  én  ligesaa- 
godt  kunde  kalde  det  Kalk  med  Sukker  i,  — 
og  det,  som  Inspektøren  gir  os  for  ægte  Land- 
sens Smør  — .     Jo  da!   .  .  . 

FRØKEN   SVANE 
Kjære,    sote,    snille  Frue,    læg   ikke  dette 
paa    os,    —    sæt    ikke    os    Stakler    ud    for    de 
svære  Anklager    .   .   .    Hun    gjor    os    ulykkelig 
rent,  gjor  hun  Zinkbauer! 

FRUEN 
Og  Inspektør  Wilhelmsen,    som    vi    trode 
saa  godt,  og  som  sidder  med  saa  stor  Familie! 

FRØKEN    ZINKBAUER 
Ja  just'  den,    ja.     Der    sa'    De    det    rette 


Ord!  —  Familien!  —  Did  gaar  det  altsammen. 
Det  er,  naar  de  har  skummet  Floden,  at  vi 
faar  Mælken! 

KARNA 
Aa,    Mor,    vi  sætter  Far  paa  det,  saa  blir 
det  undersogt! 

KONSULEN 

kommer  nærmere 

Ja — h,  hvad  skal  man  sige,  mine  snille 
Damer.  Man  bor  ikke  stille  Fordringerne  for 
hoit.  Det  er  igrunden  bare  Konger  og  Ka- 
pitalister, som  kan  sikkre  sig  alt  ægte  i  Verden 
fra  Melken,  Koen  gir,  til  denne  Havaneseren 
her.   — 

knepser  Asken  af  Cigaren 

Det  er  kanske  blot  Prinsen  af  Wales  og 
et  Par  andre,  som  opnaar  den  Raritet. 

FROKEN    SVANE 
Aaja,  aaja,  Hr.  Konsul !  —  De  med  Deres 
store  Verdenskundskab   har   vist  saa  Ret.     Vi 
har    jo    blot    at    takke    og    velsigne    Giverens 
Haand. 

KONSULEN 

Ja,  det  vilde  jo  være  noget  fordringsfuldt, 
ja,  at  forsikkre  os  Smaafolk  mod  alle  Slags 
Forfalskninger.  Som  om  ikke  alt,  hvad  Tiden 
byder,  er  saadan  flere  eller  færre  Procent  til- 
sat eller  udspædt!  — Kommer  af  Konkurrencen, 
De  —  Jordens  største  Drivkraft! 


FRØKEN   SOLENFELDT 
Er  det  ikke,  naar  én  horer  Konsulen  tale, 
som  der  med  ét  aabnes  en  Port,    hvor  én  sér 
saa    vide    udover    sin    egen     daglige ,     fattige 
Tankegang. 

KONSULEN 
Saa  nogetslags  udtrykkelig  for  Frøken- 
stiftelsen dyrket  og  hidforskrevet  ægte  Java, 
Brasil' eller  Mokka,  —  eller  Sukker  af  veritable 
vestindiske  Sukkerrør  er  det  Direktionen  med 
bedste  Vilje  umuligt  at  stille  Damerne  i  Udsigt. 
Her  skoptiseres  jo  nu  i  den  ganske  Verden 
over  den  samme  Kalk  i  Sukkeret  og  den  samme 
farvede  Kaffebønne.     Inspektøren,   som  kjøber 

det,    klager,    Kjobmanden,    som    sælger    det, 
klager  —  Stiftelsen,  som  skal  nyde  det,  klager  — 


FRØKEN   SVANE 
angst 

Kjære,  kjære  Fru  Wulffie,  læg  Deres  gode 
Ord  ind  for  os  hos  Konsulen,  at  han  ikke  tar 
os  det  ilde  op  — 

utrøstelig 

Vi  er  jo  gamle  —  med  saa  svag  For- 
stand, —  og  gaar  her  som  Børn  til  Dem  med 
vort. 

FRUEN 

bevæget 

Der  horer  Du  selv,  Wulffie! 
KONSULEN 

graetten,  afsides  til  Karna 

Send  dem  hjem  med  hver  sit  Kilo  Kaffe, 
saa  blidner  de  nok. 


KARNA 
Da    synes    jeg    dog,    der    burde    bli     lidt 

Eftersyn     med     Menageri     derude      paa     Stif- 
telsen, Far! 

KONSULEN 

Et  lidet  Ruskop,  mener  Du  .  .  .  Hm,  — 
saadant  vilde  gjøre  slem  Opsigt  .  .  .  Og  paa 
bare  Snak  og  Vrøvl  af  to,  tre  gamle  Frøkener  — 

KARNA 

Aa,  naar  jeg  overrumpler  dem  derude 
imorgentidlig  ved  Kaffen,  saa  skal  jeg  nok 
skaffe  Besked! 

KONSULEN 

Jaja,  —  saa  vi  ialfald  kan  faa  gi't  Inspek- 
tøren sin  Skrabe  privat. 

høit 

Men  Linda,  jeg  sér,  hvad  Du  tænker  paa 
...  at  skikke  Frøkenerne  hver  sit  Kilo  af  din 
eeen  eksellente  Kaffe? 


FRUEN 

Xei,  hvor  akkurat  Du  traf  det,  Wulffie ! 

FRØKEN    SOLENFELDT 

idet  de   reiser  sig 

Ja,  det  kan  én  med  Sanden  sige,  at  ingen 
gaar  utrostet  fra  dette  Hus. 

FRØKEN    SVANE 
Og  kjære  Frue,  og  kjære  Hr.  Konsul!  se 
os  endelig  ikke  an  som  nogen,  der  farer  med 
utidige  Klagemaal  og  volder  Uro  i  Stiftelsen. 


FRUEN 
Giv  mig  min  Havehat,  Du  Eline  min,  saa 
folger  vi  Frokenerne  ned  Parkveien,  og  finder 
Du  dem  nogle  Roser. 

KONSULEN 
medens  Fruen  tar  Hatten  paa  og  Frøkenerne  neier  og  hilser 

Og,    hvordan    staar    det    til   med    Gigten, 
Froken  Zinkbauer: 


FRØKEN    ZINKBAUER 

idet  de  gaar,  trodsig 

Aa,    jeg   siger  bare,    at    én   nodes    til    at 

bugte    og   bøie   sig  for  Magten,    hvor  den  saa 
sidder,  —  og  naar  Hoften  slaar  sig  gal,  saa  — 

KONSULEN 

som  han  gaar  ind  af  Døren  tilhøire 

Hm ,    —   en    Karakter  .   .  .  Saadanne   har 
bare  ikke  sin  Plads  paa  Stiftelser  — 


GARTNEREN 

for  sig,    idet   han  tar  Blomsterne,    han   kom  med  og  gaar  ind  i  Have- 
stuen 

Procentvis  ægte,  —  det  var  et  Pokker  saa 
godt  fundet  Udtryk  af  Konsulen  det!  —  Pro- 
centvis !  .  .  .  Det  rentud  forstenede  de  stak- 
kars gamle  Mennesker.  Bare  Procenter  de 
har  at  kræve   foran  Retfærdighedens  Port!  — 

Viser  frem  Blomsterne 

Men  her  skal  De  se  noget  ægte,  Frøken 
Karna  .  .  . 


KARNA 

Er  De  endnu  ikke  færdig  her.  Jeg  tror, 
denne  Havestue  tilsidst  blir  til  for  Gartnerens 
Skyld  og  ikke  Gartneren  for  den. 

GARTNEREN 
Nei,    nei,    De  maa  se.     Det  er  et  Stykke 
Hoitid  dette  .  .   . 

holder  Blomsterne  hen  mod  hende 

Se  den  Plante  der,  —  Blomsterne  saa  kraf- 
tige i  Farven,  og  robuste  og  lubne  i  Stengelen, 
—  skikket  til  Krig!  .  .  .  Xei,  nei,  se  paa  den! 
De  har  aldrig  sét  den  for.  Jeg  har  fort  den 
med  fra  min  Vandringstur  nede  i  Alperne. 
Og  jeg  har  nu  i  tre  Aar  fulgt  og  provet  og 
studeret  dens  Vækst  og  hele  Liv  og  Færd, 
hvordan  den  klarer  sig  heroppe  i  vort  jord- 
kolde Klima,  —  set  den  sætte  Blomst  og  gi' 
Fro,  og  nu  staar  den  som  en  mægtig  Ahn- 
herre  og  Stamfader  — 


KARNA 
Stamfader: 


GARTNEREN 

Ja,  og  det  var  i  denne  Have,  den  forst 
holdt  Bryllup.  Men  nu  har  jeg  fundet  den 
vild  i   Engene  her  tvertover,    saa   den    alt   har 

sat  en  vidtløftig  Slægt,  sér  det  ud  til.  Og 
det  vil  sige,  at  den  har  brudt  ud  af  Privat- 
livet her  i  Parken  og  vil  bli  en  af  Landets 
faste  indvandrede  Slægter  .  .  .  Den  vil  med 
Tiden  tilfore  Engene  Striber  af  et  blaa-violet 
Farveskjær,  og  de  skifter  forsaavidt  Karakter 
fra  den  Let,  vore  Fædre  saa  sine  Enge  i. 
jeg  indsender  nu  en  Beskrivelse  af  den  til 
Professoren  i  Botanik. 


KARNA 

ærtende 

Og  saa  mener  De  vel  at   faa   en  storartet 
Medaille  for  den? 


GARTNEREN 

Medaille  —  Medaille?  Vil  De  ta'  Medaille, 
Frøken,   — 

rækker  Blomsterne  hen  til  hende 

—  saa  noterer  jeg,  at  den  Blomst  er  baaret 
for  første  Gang  her  i  Landet  af  Frøken  Karna 
Wulffie.     Det  hører  da  med  til  dens  Historie. 


Si 


KARNA 

tar  ufrivillig  Blomsterne  og    ser  paa  dem  ;     kaster  dem  saa  heftig  hen 

paa  Bordet 

De  kan  ligge  der,  til  Far  kommer,  saa 
faar  De  hore,  om  han  vil  ha'  dem  herude 
paa  Engene. 

GARTNEREN 

hvast 

Javist,  ja!  — 

gaar  haanlig  mod  Udgangen ;    men   standser   og  blir   staaende  og  se  i 
den  store  Havekugle  ved  Døren  til  Verandaen.     Udbryder: 

Her  staar  Mammons  stolte  Datter  i  al  sin 
forvrængte  Græsselighed ! 

gaar  et  Skridt  tilbage  og  stirrer  forfærdet  ind  i  Kuglen 

.  .  .  Næsten  bare  en  Guldklump  ! 

Karna  farer  hurtig  tilside  for  ikke  at  speiles  af  Havekuglen 

Kunde  man  kjobe  igjen  blot  et  eneste 
varmt,  levende  Hjerteslag  .  .  .  Men  det,  som 
er  Muld,  blir  til  Muld  .   .   . 

Idet  han  forsvinder  ned  af  Havetrappen.     Vildt 

Et  Svn  ...  et  Græsseligt  Syn ! 
KARNA 

stamper  rasende   i  Gulvet 

Han  skal  væk!  —  Maa  væk! 

farer  hen  og  ringer  med  Klokkestrengen.      Pigen  komi 

Gaa  ind  paa  Kontoret  og  bed  Far  komme 

herind! 

Idet  Pigen  gaar  og  vil  lukke  Døren  efter  sig 

Xei.   Mina!  sig  intet  til  Far;  jeg  skal  selv 

gaa  ind  til  ham. 

Pigen  forsvinder.     Eftertænksom 

—  Han  maa  —  væk  —  ja  .  .  .  Han  maa 
væk!  — 

ryster  fortvilet  paa  Hodet.     Dybt  aandende  elter  Veiret 

Uf,  dette  Menneske!   —  — 

Nærmer  sig  Glaskuglen 

Staar  lidt  i  Tanker.      Prøver  Stilling  til   den    et  Par   Gange,    idet  hun 
ser  hen  til  den  Plads,  hvor  hun  stod.  Stamper  igjen  med  Foden 

Uf  —  Æsch !  .  .  . 

Gaar     efte;  tænksom    hen    til  Bordet,    hvor   hun    tar  op  Blomsterne  og 
staar  og  sér  paa  dem 

Tænk  en  Guldklump  — 

kaster  Blomsterne  heftig  paa  Bordet  igjen 

—  størknet  til  Metal ! 

ELINE 

kommer  ind  fra  venstre 

Karna,  Karna.  —  er  Du  her:  —  Mor  vil, 
vi  skal  ta  op  en  Flaske  af  den  gamle  hun- 
dredeaarige  Maderaen  og  drikke  med  Ottar, 
naar  de  nu  blir  færdige  inde  paa  Kontoret  og 
har    skrevet    under    Firmabrevet.      Og    Onkel 

Mads  har  tat  sig  en  Tur  ned  til  Gartneren  for 
at  faa  op  nogle  friske  Blomster  til  at  pynte 
med.  Og  saa  skal  Tjenerne  trakteres.  —  Aa, 
jeg  har  en  saadan  Folelse  af  Fest  ved  dette, 
Du !  Det  blir  jo  ogsaa  som  en  hel  Forandring. 
.  .  .  Ottar  vel,  som  kommer  til  at  ta'  alle 
Fars  Ærgrelser,  saa  Mor  ikke  behøver  at 
ængste  sig  og  bestandig  høre  efter,  naar  han 
kommer,   om  der  er  noget  kjedeligt  .   .  . 

Pigen    bringer    ind  et  Bræt,    hvorpaa   Vin    og  Glasser,    og  sætter    fra 

sig  paa  Bordet 

Eline  ordner  og  arrangerer 

I    skal    allesammen    ind    og   gratulere    og 
drikke  med  Ottar,  Du,  Mina. 


PIGEN 
Det  blir  vel  Konsulen  og  Chefen  at  kalde 
det  da,  Frøken?  —  Vi  har  undrets  paa  det. 

Gartneren  kommer  op  meden  Buket  af  Roser.     Pigen  forsvinder 


ELINE 

tar  imod  Blomsterne  og  ser  paa  dem 

Deilige  Roser,  Gartner! 

6* 

GARTNEREN 
Ja,  de  er  vakkre,    Frøken  Eline,  —  de  er 
ogsaa  de  sidste,  jeg  bringer  her  i  Huset. 

ELINE 
Deres  sidste  her  i  Huset: 


GARTNEREN 
Bare,  at  de  imorgen  kommer  ved  en  anden 
Haand.  —  For  Penge  kan  man  faa  saa  mange 
Gartnere  man  vil,  véd  De! 

Karna  studser.     Staar    et  Øieblik    og  stirrer    paa    ham.     Griber    saa, 
som  ubehersket,  en  af  de  blaa  Blomster  og  sætter  den  i  Brystet 


ELINE 
Hvad  er  det,  De  mener,  Hein: 


GARTNEREN 

forvirret  stammende 

Jeg  mente  .  .  .jeg  mente  .  .  .  Jeg  har 
bragt  saa  mange  Roser.  Herefter  kommer  jeg 
til  at  bringe  op  Buketter  af  blaa  Blomster  .  .  . 

skynder  sig  ud  og  ned  Havetrappen 


KARXA 

staar  et  Øieblik  som  overrumplet.     Ler  saa  haanlig  og  river  Ble:- 
væk  fra  Brystet 

Jeg  skal   ialfald   ikke   ha'    nogen   af  hans 
blaa  Blomster! 


ONKEL    MADS 

kommer  ind  fra  Havetrappen 

Aah,  —  alt  Vinen  paa  Bordet!  .  .  .  Den 
gamle  Maderaen  med  Atlanterhavssaltet  i  sig 
skal  smage  delikat,  —  delikat.  Vi  bare  drik- 
ker uden  Tale  .  .  . 


KARXA 
overlystig 

Sig  mig,  Onkel  Mads,  —  var  det  i  Am- 
sterdam eller  Leeds  Du  havde  den  svære 
Kjærlighedskoliken  din?  —  Var  den  ikke  over 
paa  otte  Dage? 


ONKEL    MADS 
Xei    Du,  —  den  varede  adskillig  længere. 
Det  var  af  den  Sort  Utøi,  som  hænger  i. 

KARNA 

Og  det  blev  jo  din  Far,  som  maatte  til 
for  at  bjerge  Dig  ud  af  Klemmen  .  .  .  Men 
det  var  en  haard  Nød  at  knække,  Du,  Onkel 
Mads? 

ONKEL   MADS 
Aa  ja,    —   en    af   de   Nødder,    som    man 
forbider  sig  paa,  saa  man  gaar  med  Tandpine 
hele  Livet. 

KARNA 

sint 

Jeg  siger,  Mandfolk   er   nogen  Blødfisker ! 
FRUEN 

kommer  ind  fra  Døren  til  venstre.     Idet  hun  sætter  sig  paa  sin  vanlige 
Plads  i  Sofahjørnet 

.  .  .  Og  saa  deiligt,  Du  Eline,  at  vi  lige- 
som (faar  vie  Dagen,  —  det  ny  Firmas  Fødsels- 
dag, —  ind  med  den  storartede  Hjælp  til  de 
stakkars  Brandlidte!  ...  I  det  at  gjøre  godt 
gaar  min  Wulffie  foran  alle,  sér  I!  —  Ja,  jeg 
tænker  saa  ofte,  Børn,  hvor  er  ikke  dette  Hjem 
overvældet  af  Lykken. 


s; 


KARXA 

Du  mener,  fordi  vi  har  saa  god  Raad  til 
at  gi',   Mor! 

FRUEN 

Skulde  jeg  ikke  mene  det?  —  Og  betænk 
saa,  hvad  forslog  vel  et  enkelt  Huses  private 
Velgjorenhed,  om  den  ikke  tillige  ledede 
andres  Og  der  er  Wulffie  Manden,  som  uden 
Bram  gi'r  Eksemplet,  og  efter  hvis  Navn 
enhver  sætter  en  Ære  i  at  foie  sit  paa  Listen. 
Ja,  hvad  har  han  ikke  paa  det  Vis  alt  gjort 
for  denne  By  —  — 

elixl; 

der  ser  nedover  Haven 

Ottar  —  dernede  .  .  .  Da  er  de  altsaa 
færdige  .  .  .  Xei,  hvor  træt  han  er!  Far  har 
nok  maset  ham  ordentlig  ud. 

OTTAR 

kommer  barhodet,    hensunken  i  Tanker    langsomt    nogle   Skridt  op  af 
Trappen.       Sløvt,    og    som    han    ikke    har  Øie    for   at    der    er    nogen 

ien 

Hvor,  —  hvor  er  min  Hat?  .  .  . 

ELINE 

farer  imod  ham  og  raaber 

Gratulerer,  gratulerer!  — Hurra,  siger  jeg 

triumferende 

leg  blev  den  forste,  som  gratulerte! 


OTTAR 
i  Verandadøren,  —  vækker  til 

Gud,  er  I  der! 

Vakler    aandsfraværende,    ludende    og    stirrende   mod    Gulvet    hen    til 

Moderen.       Der   blir  han    staaende    og    stryge    og   stryge  hende   over 

Pande    og  Kind,    medens  hun  mere  og  mere  krampagtig  og  ængstelig 

griber  om  hans  Arm  med  begge  sine  Hænder 

Stakkars  Dig,  Mor!  —  Stakkars,  stakkars 
Dig,  Mor!   .   .  . 

svagt 

leg   har   altid    syntes,    dine  Øine   var   saa 
rene.     De  Perler  kan  ingen  ta  fra  Dig! 

klagende 

Mor!  —  Mor! 


FRU  EX 

:":  rfærdet 


Men,  hvad  er  det,  Ottar 

KARNA 

pludselig 

Aa  Gud,  det  skulde  ikke  være  Far,  som 
er  —  ! 

styrter  hen  mod  Doren  tilhøire 

FR  LEN 

farer  op  af  Sofaen.     Skrigende 

Far,  siger  Du,  —  Far:! 

OTTAR 
standser  dem  myndig.     Skjærende 

Aa  nei,  Far  befinder  sig  fuldkommen  vel 
derinde  paa  Kontoret. 

ONKEL    MADS 
I   er   kanske   ikke   blevet  enige  om  Kom- 
pagniskabskontrakten  .   .   .  Wulffie  vil    ha  hele 
Viljen  .   .   ..- 

KARNA 
hidsig 

Det  holder  jeg  med  Dig  i,  Ottar,  iad  DiL,r 
ikke  gjores  til  Nul.  Far  maa  forstaa,  at  en 
Kompagnon    er    noget  andet  end  en  Son      .   . 

OTTAR 
Kompagnon:  — 

ryster  paa  Hodet 

—  nei,  det  blir  jeg  aldrig  — 

falder  ned  i  en   Stol.     Mumler 

Skjændsel!  .  .  .   Skjændsel  over  vort  Hus 


KARNA 

Men,  hvad  er  dette  for  Snak  og  Tale, 
Ottar!  Du  maa  da  forstaa,  at  Du  rent  for- 
færder os. 

OTTAR 
mumler  ude  af  sig  selv 

Mor!  —  Mor! 


KARNA 
•Snak  fra,  Ottar!  Sig,   hvad  det  er. 

OTTAR 

sidder  og  stirrer  i  Gulvet,    og    vagger  i  Uro   fortvilet    i  Stolen.      Med 
en  Anstrengelse  for  at   faa  Stemmen  frem 

Kan  ikke. 

ELINE 

hvisker  opskræmt 

Noget,  Mor  ikke  taaler  at  hore! 


KARNA 

Du  sér  da,  Ottar,    hvordan  dette  angriber 
Mor! 

FRUEN 

reiser  sig  med  et  rank  og  værdig  og  gaar  hen  til  Sonnen 

Sandheden  skal  vi  alle  taale.    Hvad  er  det, 
min  Son!  —  noget  med  Far,  ibrstaar  jeg. 


OTTAR 

i  Ekstase,   idet  han  ligesom  vil  ryste  det  af  sig 

Vi  maa  faa  al  denne  Styggedom  af  Hæn- 
derne .  .  .  denne  Dodsskyld,  der  gaar  som 
en  Kloak  gjennem  vort  Hus!  —  maa,  maa 
kaste,  frasige  os,  —  kaste  fra  os  alt,  hvad  vi 
eier!  —  al  den  Rigdom,  vi  har  mugget  op 
paa  Trafiken,  —  og  bare  soge  den  Krog  af 
Jorden,  hvor  vi  kan  skjule  vor  Skam! 

FRUEN 
Jeg  forstaar  Dig  ikke,  Ottar.    Men  der  er 
noget  .  .   .  Huh,  —  det  gyser  i  mig  .  .  . 

ONKEL   MADS 

for  sig 

Der  har  vi  jagu"  de  atten  Procent! 

OTTAR 
Det  bedste  var,  om  der  kom  et  Himlens 
Lyn  og  slog  os  ihjel  alle  med  en  Gang.  — 
Ja,  Mor,  om  vi  kunde  brændt  inde  alle  tilhobe 
i  det  forbandede  Kontoret.  Jeg  skulde  gladelig 
sat  Fyrstikken  til,  jeg  —  til  Pakkerne  med 
Aktierne  .  .  .  Vi  eier  for  to  Millioner  af  dem ! 
Og  for  dem  holder  vi  Fabrikker  og  Distilla- 
tions-Etablissementer  og  Kipper  hele  Verden 
over.  Far  og  Du  og  Karna  og  Eline  og  jeg 
har  tjent  ustyrtelig  paa  det  til  Dato  .  .  .  Ind- 
til fem  og  tyve  Procent!  — 

ironisk 

—  Folk  myrder  og  slaar  hverandre  ihjel 
i  Drukkenskab  hver  evige  Xat  og  Dag,  —  og 
vi,    vor   pene  Familie,    som   anfører  Moralen  i 

denne  By !    —    vi    inkasserer  Gevinsten   af  det 
hele  Helvedesvæsen  — 

Konsulen  sés  at  staa  i  Doren  tilhoire 
ONKEL   MADS 

vender  sig  fra  den  ene  til  den  anden  af  Damerne 

Kjære,  kjære  Linda.  —  Kjære  Karna  da, 
—  kjære  da,  —  I  er  da  fornuftige  Mennesker. 
.  .  .  Dette,  —  denslags  er  jo  ikke  andet  end, 
hvad  hele  Verden  gjor!  Tog  ikke  Wulffie  For- 
tjenesten, saa  tog  en  anden  den.  Det  er  som 
en  Draabe  i  Havet  .  .   .  Atlanterha — 


KARNA 

voldsomt  til  Onkel    b 

Ti!  —  Ti!  — 

hen  til  Ottar 

—  Sig,   Du  lyver,  Ottar!  — 

stampende  med  Foden 

er  gaat  fra  Forstanden  —  raser!   — 

Fruen  kaster  sig  paa  Sofaen  med  Hodet  i  Hænderne 


ELIN] 

over  hende,  raaber 

Mor!  —  Mor!  — 

Karna  staar  og  stirrer  paa  Ottar.    der   sidder    fortvilet  rokkende 
i  Stolen 

KONSULEN 

træder  helt  ind 

Men    hvad    er   dette    for  Galmands  Snak! 

—  Jeg   maa   sige,    min    overspændte   Hr.  Søn 

—  og  Gudskelov  endnu  ikke  Kompagnon!  — 
forstaar  at  sætte  Stuen  paa  Taget!  Kjære 
Linda,  begrib  Du  da,  at  det  her  dreier  sig 
om  en  Handelsaffære,  som  er  kurant  hele  Verden 
over.  Man  kjøber  Aktier  efter  deres  Pris; 
men  ikke  netop  efter  hvilket  Foretagende,  de 
kan  være  sat  i,  og  —  om  i  Australien  eller 
Patagonien  —  ligegyldigt!  —  man  vælger  de 
fordelagtigste.  Det  er  en  simpel,  dagligdags 
Børssag.  I  Handelen  bæres  alt  af  Konkur- 
rencen, og  det,  Menneskene  ikke  vil  ha,  iaar 
de  sætte  Love  for!  —  Det  er  ikke  den  en- 
keltes Sag  at  opponere  her! 


KARNA 

udbryder  fortvilet 

Det   er  altsaa   sandt!     Vi   driver   en  Gift- 
blanderforretning ! 

KONSULEN 
Spidsfindigheder  og  Fruentimmer -Senti- 
mentalitet! —  Man  kan  jo  sætte  sig  paa  det 
Punkt,  at  hele  Verden  er  gal !  .  .  .  Naa,  naa, 
Linda,  —  lad  os  komme  til  Fornuft  igjen  — 
og  lad  nu  ikke  Nerverne  løbe  af  med  Dig, 
Du  .  .  . 

med  Kraft 

Sandheden  er,  naar  jeg  endelig  for  en 
Gangs  Skyld  skal  være  plump,  —  at  Gutten 
har  færdets  formeget  i  Stuemoralen  heroppe 
hos  Dig  og  for  lidt  nede  paa  Kontoret,  hvor 
det  grove  Maskineri  gaar,  og  Næsen  ikke  er 
saa  fin  for,  om  Aktien  ikke  netop  dufter  af 
Eau  de  Cologne  .   .  . 

haanlig 

Og,  maa  jeg  spørge,  hvad  skulde  der  biet 
til  alle  de  ædle  filantropiske  Øiemed,  om  man 
ikke  befattede  sig  med  det  Snavs,  som  heder 
Penge  .  .  .? 

De  ser  alle  rædselsslagne  paa  ham 


UNKEL   MADS 
raillerende 

Ja,  naar  den  Dag  kommer,  at  man  driver 

Handelen  bare  for  filantrooiske  Formaal, 
saa  —  — .  Jeg  er  s'gu  ble't  ganske  kvalm. 
.  .  .  Her  er  deklameret  slig,  at  der  trænges 
en  hel  Xat  til  at  sove  det  af  sig. 

FRUEN 

tar  sig  til  Brystet   og  skriger 

Wulffie! 

falder  besvimet  tilbage  i  Sofaen.     Alle  styrter  til. 


Tæppet  gaar  ned. 


TREDIE  AKT 


Samme  Havestue. 


KARXA 


i   murk,  enkel  Dragt,  sidder  urorlig  ved  Bordet  med  Hodet  i  Hænderne. 

Pludselig  reiser  hun  sig  og  vrider  dem  i  Fortvilelse ;    —   gaar  frem  og 

tilbage  og  standser  imellem 

Jeg  skulde  gladelig  lukket  deres  Øine, 
Mors  og  de  andres,  den  ene  efter  den  anden, 
om  Døden  havde  været  saa  naadig  at  ta'  os  ! 
—  Denne  Skam  i  Blikket,  jeg  taaler  ikke  at 
se  det!  .  .  .  Og  Far!  —  Far!  —  Hvad  tænker 
han,  og  hvad  gjor  han?  — 

skriger 

—  Fortsætter !  —  Venter  med  sit  kolde 
Hode  paa,  at  Familien  skal  bli  fornuftig!  .   .   . 

Hun  blir  staaende  ved  den  aabne  Verandadør 

—  Han  har   anet,    folt  noget,    den  under- 

lige  Mand,    som  gaar  dernede,   —   kaldte  mig 
for  Mammons  Datter  .  .  .  Saa  nær  var  det!  — 

I  Tanker 

jeg  maatte  ta  mig  ud  som  et  koldt  Kryb- 
dyr paa  Menneskeheden,  om  han  vidste 

Gartneren  viser  sig  oppe  i  Havetrappen.     Idet  hun  skynder  sig  mod 
Døren  tilvenstre 

.  .  .  Kan  ikke  med  det,  —  har  aldrig 
vidst    af  at  mode  nogen  med  vigende  Blik  — 

GARTNEREN 

som  hun  vil  aabne  Døren 

Aa,  Froken  Karna,  —  et  Ord ! 

Karna  vil  gaa  ind  af  Døren 

Xei,  nei,  det  er  hverken  om  Blomster 
eller  om  Parken,  Froken  ...  Det  er  om 
Deres  Far. 

KARNA 
skræmt,  hviskende 

Om  —  om  Far  — ? 

GARTNEREN 
Xoget,    jeg    syntes    det    var   rigtigst,    De 
skulde  vide.     Det  hænder  jo,    at  man  tar  sig 
en   Tur   ude   i    Luften   om    Xatten    for    at   faa 

sove  .  .  .  Det  er  blot  det,  at  jeg  har  sét 
Deres  Far  vandre  dernede  i  Parken  nu  i  flere 
Nætter. 

KARNA 

søger  at  fatte  sig 

Ja,  det  er  vel,  som  De  siger,  for  at  faa 
sove  .  .  . 

GARTNEREN 

forsigtig 

Ja;  men  —  men  han  gaar  ikke  ind  før 
Klokken  tre,  fire  .  .  .  Det  er  i  høi  Grad 
uheldigt,  at  Deres  Bror  har  tat  den  F*orret- 
ningsreise  til  Udlandet  netop  nu. 

KARNA 

haardt 

Jeg  synes  ikke.  De  skulde  bebyrde  Dem 
med  Bekymringer  for  Far.  En  Mand,  der  har 
saa  store  Forretninger,  kan  vel  altid  ha  noget 
at  tænke  paa. 

GARTNEREN     . 
De   kan  forstaa,    det  vilde  ikke  falde  mig 
ind  at  vogte  paa  ham.   om  jeg  ikke  fandt,  — 

7* 

ja  fandt,  Frøken,  at  der  var  ligesom  noget 
ualmindeligt.  Og,  Frøken  Karna,  jeg  kan  ikke 
fri  mig  for  Indtrykket  af,  at  der  er  gaat  en 
Sorg  over  ham,  som  han  ikke  formaar  at  for- 
sone sig  med.  Han  gaar  og  standser,  gaar 
og  standser  med  af  og  til  et  Ord  eller  Udbrud. 

KARNA 

Et  Ord:  .  .  .  Udbrud?  ...  Og  saa?  .  .  . 
Og  da  —  har  De  hørt:  .  .  . 

GARTNEREN 

hvast,  bestemt 

Intet  har  jeg  hørt.  Intet  véd  jeg  —  og 
intet  vil  jeg  vide. 

KARNA 
hæst 

Saa  —  naa  saa,  —  vil  intet  vide  .   .   . 

i  Fort%Tilelse 

—  Ja,  det  er  Stillingen!  .  .  .  Der  er 
Ting,  som  vil  skygge  for  Solen,  hvor  én 
vender  sig,  — 

udbrister 

—  som  man  ikke  kan  leve  med ! 


IOI 


GARTNEREN 

Ja,  vi  skjælver  svært  for  Verdens  Dom, 
Froken  Karna,  den  er  gaat  os  stærkt  i  Blodet. 
Om  ens  Samvittighed  er  ond  eller  god,  blir 
retnu  kun  et  Spørgsmaal  Nummer  to. 

KARNA 
for  sig  selv 

Der  gives  slige  til  Sorgen  domte  .   .  . 


GARTNEREN 

Naturen,  Froken,  er  fuld  af  Lægeblade. 
Menneskenes  Snak  og  Eftertale  triller  dér  af 
som  Dug.  Den  har  sin  ny  Glæde  hver  Dag 
og  suser  ind  i  én  den  Lyst  og  Illusion,  som 
maa  til,  skal  ikke  Livet  lobe  tørt  for  én. 


KARNA 

Lægedom?  —  Trøst?  —  Ja,  naar  man 
vilde  trøstes,  —  vilde  glemme!  —  Nu  véd 
jeg,  hvordan  den  fattige  foler,  naar  den  rige 
taler! 

GARTNEREN 
De    var     Deres    Fars    forgudede     stærke 
Datter.    Og  saa  tænkte  jeg,  —  kanske  elskede 
han  hende  endog  mere  end  — 

tier  forlegen 
KARNA 

End    Guldkalven,    mener    De,   —   sig   det 
ret  ud. 

ryster  fortvilet  paa  Hodet 


GARTNEREN 
Jeg    tænkte     mere     paa,     hvor     høit    De 
elskede  ham. 

KARNA 

for  sig 

Han  var  min  blindt  beundrede  Far! 


GARTNEREN 
Og   denne  Deres  Far   han   trænger   nu  til 
at  hjælpes  ind  paa  en  Vei,    som   kan  gi'  ham 
Sjælefred. 

KARNA 

Jeg  skulde  prøve,  hvormeget  jeg  veiede 
hos  ham,  mener  De?  —  Som  jeg  ikke  véd 
det,  —  at  jeg  rev  hans  Hjerte  itu,  skulde  han 
offre  alt  det   jeg  her  maatte  kræve  af  ham. 

I  Ekstase 

Vi  maa  vaske  og  vaske  vore  smudsede 
Hænder.  Alt,  —  alt  skal  væk!  Der  skal 
ikke  være  Traaden  igjen!   — 

sagte 

—  saa  blir  jeg  vel  fattig  nok  .   .  . 


GARTNEREN 

En  hel  Vilje  er  et  stærkt  Træ,  det 
knækkes  ikke  af  Stormen.  Og  just  i  svarteste 
Morke,  Froken  Karna  .   .   . 

Hurtig 

Deres  F^ar  kommer  op  af  Havegangen 
.   .   .  Kunde  De  ikke  prøve  — 


KARNA 

Nei,  nei,  nei,  ikke  nu,   —  ikke  nu 

skynder  sig  ind  af  Døren  tilvenstre 

KONSULEN 

kommer   langsomt   op    af  Havetrappen.     Han    ser   bleg   og   forpjusket 

ud  og  torrer  sig  af  og  til  over  Panden    med  Lommetørklædet      Inde  i 

Havestuen  synker  han  ned  i  en  Stol  og  blir  siddende  i  Grublerier 

.  .  .  Den,  som  bare  kunde  lade  være  at 
tænke,  —  bare  faa  sove  en  skikkelig  Søvn! 
—  Men  rundt  og  rundt,  op  igjen  og  op  igjen. 
Jeg  faar  tilslut  en  hel  delirerende  Menneske- 
hed i  Hælene  .  .  . 

Reiser  sig  med  ét  hæftig  og  truer  rasende  mod  Døren  tilvenstre 

.  .  .  Høitærede,  høitærede,  høimoralske 
Familie,  —  det  er  rigtignok  et  helt  Livs 
Arbeide ! 

Trækker  en  Avis  op  af  Lommen,  folder  den  ud  og  slaar  paa  den 

Det  er  Børskurser  alt  dette,  og  Aktier  i 
alt  det,  som  Menneskene  bare  kan  finde  paa 
at  sætte  igang.  Men  jeg  maa  ikke  smudse 
mine  Hænder  med  det  uden  først  at  ha  under- 
søgt Retfærdigheden!   — 

•  Opgi't  med  Øinene  i  Taget 

Ellers  drager  man  sig  Lig  og  Sygdom 
og  alverdens  Umoral  og  Jammer  paa  Sam- 
vittigheden. 

Vandrer  op  og  ned  og  standser  igjen 

—   Og    her   gaar    jeg    som    Luft   for   min 

Familie.     Huset   er   som   en   tilskruet   Ligkiste 
engt  ond  Dunst  .   .   . 

Synker  overtræt  ned  i  Stolen  igjen 


med  indestængt  ond  Dunst  .  . 


ELINE 

kommer   forsigtig   og   va'r   ind    fra  Døren  tilvenstre.     Seende   sig    om. 
Glider  hen  til  sin  Far  og  lægger  Armen  om  hans  Skulder.     Sagte 

Far  .  .  .  Far ! 

Konsulen  sér  forvildet  op.     Eline  forpint 

Far   da   .    .   .  Jeg  sér   paa   Dig,    hvor   Du 
har  det  ondt. 

KONSULEN 

dumpt 

Og  din  Mor  — : 

ELINE 

—  Har  det  ikke  saa  godt,  Far  .  .  .  disse 
slemme  nervose  Rykninger  — 

KONSULEN 

idet  han  halvt  reiser  sig.     Haardt 

Angst  for,  at  jeg  skal  vise  mig  i  Doren  .  .  . 

Falder  tilbage  igjen  i  Stolen  og  hensynker  i  Grublerier.     Han  stryger 
sig  over  Panden,  som  han  har  ondt  ved  at  samle  sine  Tanker 

—  Og    til    det    vil    jeg    afsætte    af    min 
Formue  hele  tre  hundrede  tusen   .  .   . 

ELINE 

Til  hvad,  Far: 


KONSULEN 

Sa'  jeg  det  ikke:  —  Sig  din  Mor,  at  jeg 
vil  oprette  et  Hospital  for  Mennesker,  hvis 
Livslykke  Drukkenskaben  har  herjet.  Sig  din 
Mor  det.  Du,  —  og  at  hun  skal  faa  det,  som 

hun  vil  .   .   . 

Hviskende  halvt  aandsfraværende 

—  Men  Du  kan  tro,  lille  Eline  min,  at 
det  har  kostet  næsten  Blod.  Tre  hundrede 
tusen  Kroner!  —  som  jeg  alle  har  tjent  og 
trællet  op  med  hele  min  Manddoms  Kraft  og 
Virkelyst  .  .  .  Det  er  næsten  som  at  skjære 
dem  ud  af  éns  levende  Kjod  .  .  .  Men  et 
Hospital  skal  hun  faa!  —  Sig  din  Mor  det. 
Tror  Du  ikke,  det  vil  gjore  hende  godt: 


ELINE 
Jo.    Far.     Hun    ligger   ret   som   det   er  og 
^nakker   om    den   gamle  Frokenstiftelsen,    som 


io; 

Du  har  grundet.  Og  inat  havde  hun  dromt, 
at  hun  laa  og  saa  udigjennem  de  smaa 
Ruderne  der  paa  alle  Lindetoppene. 


KONSULEN 

bitter 

Aha,  —  Aha,  —  forstaar.  Det  er  did 
hun  nu  stunder.  Det  Asyl  var  jeg  med  paa 
at  faa  istand  for  at  glæde  hende  —  endnu 
længe  før,  for  —  naaja  —  naaja  —  —  — 

Falder  atter  sammen.     Som  udaf  sine  Tanker,  —  fortrolig 

—  Du  Eline,  —  er  det  saa,  —  er  det 
saa  Du  .  .  .  Karna  sidder  saa  i  Skyggen  der 
ved  Spisebordet  ...  Er  det  saa  Du  — :  Jeg 
synes,  hun  har  faat  graat  Haar  — 

sér  frittende  paa  hende 


KLIM 
angst 

Aa  nei,  Far  da  — 

falder  ham  grædende  om  Halsen 

Kjære  Ear  da! 

>tyrtcr  hulkene!' 

KONSULEN 

sér  sig  forvildet  om  efter  hende 

He,   he,   he    —   er   det   ikke  som  her  var 
lufttomt  Rum  .  .  . 

Det  banker  paa  Døren  tilhøire.     Han  retter  sig 


RAMBEK 

træder  ind 

Undskyld,  Hr.  Konsul;  men  jeg  fandt 
Dem  ikke  paa  Kontoret.  Og  saa  tænkte  jeg, 
at  en  god  Efterretning  aldrig  kommer  ubeleilig. 


KONSULEN 

aandsfraværende 

God  Efterretning? 


RAMBEK 

hemmelighedsfuldt,   med  sænket  Stemme 

Jeg  vilde  blot  sige  Dem,  at  Aktierne  i 
Distillationsfabrikkerne  nede  ved  Sluys  er 
steget  seks,  seks  Procent.  Nu  er  de  oppe  i 
fem,  seks  og  tyve  de  ogsaa,  Far! 

KONSULEN 

hurtig,  spændt 


De  ogsaa 


RAMBEK 

sætter  Fingeren  i  Munden  med  en  Lyd,  som  han  plystrer 

Javist  ja.     Disse,   som   altid    hinkede   lidt, 

—  De  véd,   —  er  nu  ogsaa  kommet  efter  .  .  . 

Gnider  sig  i  Hænderne 

Og  det  stopper  ikke  med  de  fem  og 
tyve,  slig  Fremgang  Forretningen  nu  gjor.  Vi 
erobrer  Marked  efter  Marked  snart  sagt  over 
hele  Verden. 

KONSULEN 

tungt 

Ja,  bare  man  spekulerer  i  Folks  slette 
Lidenskaber,  saa  flommer  der  Guld  nok  .  .  . 
Men,    naar   man   nu    vilde   endnu   længere  De, 

—  ha  Aktier   i   det  himmelske  Rieer     Der  er 
det  knappere  med  Renten,  Rambek. 

RAMBEK 

Jeg  skulde  anbefale  det  forretningsmæssige, 

—  én  Ting  ad  Gangen ! 

vandrer  ivrig  frem  og  tilbage,  —  med  en  Gestus,  som  han  ringer  med 

Haanden 

—  Seks,  seks,  seks,  seks  Procent  steget, 
det  høres  som  liflige  Klokker.  Jeg  vidste 
nok,  jeg  skulde  fryde  Deres  Øren,  Konsul. 


KONSULEN 

i  Tanker 


De  ny  seks  Procent  repræsenterer  en  god 
Slump  Menneskelykke,   De. 


RAMBEK 

En  kan  ikke  bekymre  sig  om  det,  som 
gaar  for  sig  paa  Maanen.  Det,  som  sker  i 
en  anden  Verdensdel,  i  Patagonien  eller 
Mesopotamien,  kan  vi  da  s'gu  ikke  ta  noget 
Hensyn  til. 

KONSULEN 

reiser  sig 

Ja,  saa  mente  vi  i  gamle  Dage. 

tar  sig  til  Hodet 

Det  er  ligesom  saa  længe  siden  .   .   . 

mander  sig  op 

—    Hor,    Rambek,    vil    De    skille   mig   af 

med   disse  Aktierne    —  til   pari,    —    lidt  efter 
lidt  —  allesammen! 


RAMBEK 

skvætter  til  og  sér  forbauset  paa  ham 

En  underlig  Spøg  dette,  Konsul  Wulffie!  — 

slaar  op  en  Latter 

—    og    til   pari !    —    man    kunde    jo    ta   Dem 
paa  Ordet. 

KONSULEN 

Jeg  skal  sige  Dem,  Rambek,  det  er,  som 
jeg  har  faat  Bugvrid  af  dem.  Jeg  maa  ha 
forslugt  mig  paa  dem  .  .  . 

ler  fjollet 

.   .   .  det   er    ordentlig,    som    man  begynder  at 
faa  Skrupler,  De,   —   en  Svaghed  — 


RAMBEK 

Saa  saa:  .  .  .  Hm,  —  hm,  — 

smaanikker 

—  Saa  saar  —  Hm,  hm  — 

for  sig  selv 

Noget    iveien    med    Aktierne,    —    noget, 
som    har  git   ham    Bugvrid?    —    Hvad  Pukker 

kan   det   væ —  — ?  —  Saasaa!  —  Maa   ud  og 


& 


telegrafere  i  Øst  og"  Vest 


ilsomt 


Godmorgen,  Hoistærede!  — 

Idet  han  skyndsomt  gaar 

Haaber  Bedring  med  Bugvridet!  — 


KONSULEN 

vandrer  langsomt  op  og  ned 
Det  ringer.     Han   lytter 

Man  er  ikke  til  at  træfie.  nei. 


SELMA 
kommer  med  Fart.     I  dyb  Sindsbevægelse 

Pigen  vilde  ikke  slippe  mig  ind;  men 
saa  tog  jeg  mig  frem  uden  Tilladelse  .   .   . 

fortvilet 

Jeg  forstaar  ingenting,  ingenting  uden  — 
uden  — 

holder  et  Brev  frem 

Hvad  er  dette,  Konsul  Wulffie  — ?  Pigen 
siger,  at  Fru  Wulffie  er  syg,  og  jeg  har  ikke 
talt  med  nogen,  siden  Ottar  sendte  mig  den 
korte  Billet  om,  at  han  pludselig  var  blét 
nødt  til  at  reise  bort  i  Husets  Anliggender. 

KONSULEN 

I  Husets  Anliggender?!  I  Husets-  An- 
liggender? .  .  .  Hm,  hm  .  .  .  Vi  er  forresten 
blét  enige  om,  at  Ottar  ikke  passer  i  det 
praktiske  Forretningsliv  .  .  .  Han  skal  faa  sit 
Udstyr  og  sin  Appanage  og  siden  sin  Arv.  — 
Nei  nei,  Du  behover  ikke  at  stirre  saa  paa 
mig  .  .   . 

ironisk 

Du  faar  i  ham  det  mest  fintfølende  og 
indtil  det  subtile  skrupuløs  moralske  Menneske. 


SELMA 
ude  af  sig 

Xei  ingenting,  —  ingenting  forstaar  eller 
fatter  jeg  —  uden  dette  —  dette  — 

rækker  Brevet  imod  ham.     Udbristende  i  Taarer 

Forklar,  forklar  mig  ...  En  tung  Skjæbne, 
skriver  han,  har  paalagt  ham  en  Mission  at 
fuldbyrde,  —  en,  som  kræver  hans  udelte 
Sind  og  hele,  fulde  Kraft,  —  at  faa  heist 
Fanen  for  en  hel  Strømvending  i  F'orretnings- 
opinionen. 

KONSULEN 
Mission?     Mission:  —  He  he  he,  Penge  i 
Lommen,    —    kan    drive    det    saagodtsom    en 
anden  Slags  Sport. 


SELMA 
i  voldsom  Sindsbevægelse,  —  skriger 

Han    reiser.    —    reiser    for    bestandig    fra 
dette  Land,    siger  han.     Og  fra  mig!   —  mig! 


KONSULEN 

hovedrystende 


For  bestandig,  —  pah! 


SELMA 

*  Fra  mig,  —  mig.  Hans  Samvittighed 
tillader  ham  ikke  at  føre  en  Hustru  ud  i  alt 
det  Savn  og  de  Offre,  han  nu  maa  paa- 
lægge sig. 

KONSULEN 
Reiser r  .   .  .  Reiser,  siger  Dur 


II 


SELMA 

Brevet    er    lagt    i    Posten ,    som     han    fra 
England  gik  ombord  i  Atlanterhavsdamperen ! 


KONSULEN 

raaber 

Ottar !    —    reist    fra   dette   Land !    —    for 
bestandig  —  min  Son !  —  — 

vakler  og  griber  efter  en  Stol 


SELMA 
Men  forklar,   —  forklar  — 

ser  en   Stund  fortvilet  paa  ham 

Gud,   aa  Gud,    hellerikke  han  forstaar, 
véd  .   .   . 

ud  af  Doren,  idet  hun  raaber 

Ottar!  —  Ottar!   .  .   . 


KONSULEN 

dumpt 

Ja    forklar,    forklar   ...    Nu    flyr    de    for 
alle  Vinde  — 

griber  sig  til  Hodet  med  begge  Hænder,    udsteder   et  Smcrtcsskrig  og 

raver  ud 

DOKTOREN 

kommer  lidt  efter  ind  af  Døren  tilvenstre,  fulgt  af  Onkel  Mads 

Nerverne  ja  .   .  . 

ryster  paa  Hodet 

.  .  .  Ogsaa  den  fikse  Idé,  hun  har  faat, 
at  hendes  Svaghed  kræver  absolut  Ensomhed; 
hun  længes  bare  efter  Fred!  —  Jaha,  naar 
det  ikke  just  var  Elasticiteten  i  Nerverne, 
som  til  en  vis  Grad  maa  styrkes.  Faar  de 
formeget  af  den  gode  Fred,  sovner  de  min 
Salighed  helt  ind.  —  —  Prøvede  idag  igjen 
at  irritere  dem  ved  at  tromme  i  Bordet,  men 
totalt  uden  Virkning.  Intet  godt  Tegn.  Symp- 
tom paa  Slappelse  .  .  .  Ikke  saameget  som 
en  Mine  af  at  hun  overvandt  sig,  —  følte 
absolut  intet  ved  det   — 

ONKEL   MADS 

forbauset 

Hvad,  hvad?  —  har  det  været  en  Kur 
dette  Pokkers  kjedsommelige,  som   —  som  — 

DOKTOREN 

selvtilfreds 

—  Hun  altid  har  jamret  over,   efterat  jeg 

er  gaat,  ja.  —  Jo,  ser  De,  der  er  visse  Ting, 
en  Læge  maa  vide  at  lure  ind,  hvor  Patien- 
terne er  for  tendre.  Hendes  Nerver  har  været 
et  Studium.  Jeg  har,  saa  at  sige  gradueret 
dem  af  hver  Morgen  efter  Virkningen.  — 
Men,  hvorfor  jeg  betror  Dem  dette,  er,  fordi 
Sygdommen  nu  er  indtraadt  i  en  ny  Face. 
Hendes  Øine  har  et  eget  tungt,  nedtrykt  Udtryk, 
—  gir  ikke  Svar  paa  noget  af  det,  jeg  spø'r 
om  .  .  .  Kunde  ikke  De,  Hoistærede,  sætte 
hendes  og  Husets  gamle  Ven  og  Læge  paa 
et  eller  andet  Spor? 


ONKEL    MADS 
Paa  Spor?  —  Paa  Spor?  — 

pudser  Næsen  med  en  vis  Vidtløftighed 


DOKTOREN 
Der  maa  være  hændt  noget,  som  — .    De 
bor  betro  mig  det,  Hr.  Mads.      Jeg  siger  selv 
om    det    skulde    være    noget    kinkigt,     intimt. 
De  véd,  jeg  er  taus  som  Graven. 

ONKEL   MADS 

med  en  egeD  Betoning 

Naturligvås,  —  naturligvis 

for  sig 

—  Byens  hemmelige  Post. 


DOKTOREN 

forsigtig 

Det  er  da  vel  ikke  forbi  mellem  — ? 

Forlovelsen,  mener  jeg,  mellem  Ottar  og 
Frøken  Selma  Reinskoug?  —  Han  reiste  saa 
paafaldende  pludselig  bort  igjen,  og  hun  saa 
helt  taarevædet  ud  under  Sløret,  da  jeg  mødte 
hende  idag. 

ONKEL   MADS 
Saa,    —    man    har  alt  fundet  dette  mærk- 
værdigt ude  i  Byen? 

DOKTOREN 
I  Byen?  —  I  Byen?  — 

for  sig  selv 

Saa  —  saa  saa,  altsaa  der  ligger  Hunden 
begravet!  .  .  . 

høit 

Hvad  Byen  sladrer  og  parierer  om.  ved 
De  nok,  jeg  er  den  sidste  til  at  sporge  efter 
.  .  .  Men  ellers,  —  for  én  Gangs  Skyld,  — 
saa  er  der  megen  Tale  og  hoi  Beundring  nu 
i  alle  Kredse  i  Anledning  af  de  betydelige 
Summer,  Konsulen  i  disse  Dage  saa  ufor- 
modet har  doteret  baade  til  Sjomandshjemmet 
og  til  Stadens  private  Fattigforsorgelse.  Der 
er  —  mellem  os  og-  betroet  som  en  vderste 
Hemmelighed !  —  stærk  Stemning  for  at  be- 
gjære  Tilladelse  til  at  hænge  Konsulens  Por- 
træt paa  Borsen.  Subskriptionen  var  fuldtegnet 
igaar,  straks  samme  Formiddag. 

sætter  Hatten  paa 

Ja  Godmorgen.    Godmorgen,  Hr.  Mads  .  .  . 


ONKEL    MADS 

idet  han  følger  Doktoren  til  Døren 

He,  he,   he,  —  virkelig,  —  virkelig   .  .   . 

alene 

Hænge  hans  Portræt  paa  Borsen.  Det 
sér  snarere  ud,  som  han  vil  hænge  sig  selv 
her  hjemme  .  .  .  Svineheldigt  forresten,  den 
Gisning,    at    det    er    Forlovelsen,    som   —   — . 

Ellers  høist,  høist  ubehageligt.  Man  befinder 
sig  som  under  Søsyge.  Og  alle  sér  ogsaa 
søsyge  ud  .  .  .  Saadan  en  Krise!  —  den  maa 
jo  gaa  over  engang.  Man  kan  da  ikke  rentud 
hente  Præsten  og  bestille  Begravelse  og  gaa  i 
Jorden,  fordi  man  finder,  at  man  har  for  mange 
Penge !   .  .   . 

ELINE 

stikker  Hodet  ind  fra  Døren  til  venstre.     Med  ængstelig  Stemme 

Er  ikke  Far  her  heller  r 

ONKEL   MADS 
Xei.   Du. 

ELINE 

raaber  tilbage 

Han  er  ikke  her,  Karna!  —  Jeg  synes  nu, 
det  var  ovenfra  Trappen  eller  Gangen,  det 
stønnede  saa  —  — 

forsvinder  igjen 

KONSULEN 

kommer  fra  Døren  til  høire.     Sagte  forsigtig 

Du   har   nu   vel   ikke  Fyrstikker  paa  Dig. 

Mads  — : 

ONKEL  MADS 
Fyrstikker  ...  Ild  til  Cigaren  .  .  .  Nei 
Du,  siden  jeg  blev  forbudt  at  røge  Tobak 
ogsaa,  saa  har  jeg  aldrig  den  Ting  i  Lommen. 
Fornødenhederne  formindskes  og  Kjedsom- 
heden  tiltar. 

KONSULEN 

lavmælt 

Det  er  rigtigt  af  Dig,  Mads,  jeg  maa  ha 
nogen  jeg  er  tryg  paa,  noget  fast  Punkt  at 
gaa  ud  fra.  Fruentimmerne  kan  jeg  jo  ogsaa 
være  rolig  for. 

ONKEL   MADS 

ærgerlig 

Nei,  nu  gaar  s'gu  Humøret  lovlig  vidt,  — 
Du  faar  indskrænke  Dig.  Du  vil  da  ikke 
smøre  i  nogen,  at  Du  tviler  paa  sjelve  din 
Familie,  Mand.  Jeg  skal  simpelthen  sige  Dig, 
hvad  det  er,  jeg!  —  Det  er  Mavekatarrh,  Du 
gaar  med;  det  samme,  som  jeg  har.  Du 
kommer  til  at  bli  forbudt  Tobakken,  Du  ogsaa, 
Far,    hvis    Du    vil    faa   nogenlunde    Fred    .   .  . 


122 

Jeg  siger,  det  er  Mavekatarrh,  Du  har.  Og, 
naar  én  saa  ligger  om  Natten  og  grubler  og 
sér  alting  overdrevet  og  begsvart,  saa  vil  det 
hænge  i  opad  Dagen.  Du  er  bare  ikke  vant 
til  at  styre  med  det  endnu.  Det  er  Karlsbader, 
Du  skal  ha. 

KONSULEN 

drager  Aanden  tungt.     Fortrolig 

Der  gaar  saameget  i  mig  ...  en  brutal 
Opkommer  som  jeg  skulde  aldrig  gifte  sig 
med  én,  som  har  formegen  gammel  Dannelse 
i  Blodet.  Det  gaar  aldrig  godt.  Det  er  to 
Samvittigheder,  det. 

hviskende 

Og  hendes  fine  seirer  og  gjør  én  desperat! 

ONKEL  MADS 
Snakker  Du  nu  ikke  svart  om  Familien 
igjen,  —  om  selve  Linda!  —  Og  tro  saa  en- 
gang for  Pokker,  at  det  er  Karlsbader,  Karls- 
bader,  Karlsbader,  Du  trænger!  —  og  det  baade 
for  din  Krop  og  din  Økonomi.  Du  kan  tro, 
hele   den   sorte  Verden   blir    med  engang  som 

et  Himmerig  .  .  .  Og  desuden,  Wulffie.  i  det 
Humor  kommer  Du  i  Skade  for  baade  Gaver 
og  Dotationer,  —  det  er  ikke  Økonomi,  dette  — 

KONSULEN 

Det  er,  fordi  Du  ikke  véd,  hvad  det  vil 
sige  det,  min  gode,  troskyldige  Mads,  at  Al- 
koholaktierne er  steget  fem  og  tyve  Procent. 
Verden  taaler  ikke  mere  end  en  Fjerdedel 
Forfalskning,  skal  der  ikke  gaa  Fyr  i  Alkoholen. 
Saa  forstaar  Du  vel,  hvorfor  én  som  jeg,  der 
nu  skjænker  ud  snart  sagt  i  alle  Lande  og 
over  hele  Verden,  ikke  kan  være  ængstelig 
nok  for  Fyrstikker!  —  Og  dertil  —  jeg  byr 
Dig  bare  — 

regner  ivrig  op  paa  Fingrene 

Sukkeret  forfalsket,  Karten  forfalsket,  Theen 
forfalsket,  Cacaoen  forfalsket,  Tobakken  for 
falsket,  Melken  forfalsket,  Smorret  forfalsket, 
Vinen  forfalsket,  Tapeterne  forfalskede,  —  alt, 
alt,  lige  til  Husene  vi  bor  i,  —  bare  Papmache. 
—  saa  Vorherre  snart  maa  spy  hele  denne 
hule  Jordklump  ud  af  sin  Mund. 

ONKEL   MADS 

stammer 

Du,  Du,  Du  maa  da  ikke  skræmme  mig, 
Wulffie.  Du  taler,  saa  jeg  blir  rent  —  rent  — . 
Du  skulde  bare  høre,  hvad  Du  selv  siger! 


KONSULEN 
Havde  jeg  bare  ikke  kommet  til  at  gjøre 
det  Kig  bag  mig  i  Kontordøren  —  der  laa 
Folk  ovenpaa  hinanden  i  Høide  med  Kontor- 
krakken  og  vred  og  trak  sig  med  Halsene 
iveiret  og  Hoder  og  Nakke  bagover,  som  de 
havde  havt  ondt  for  at  faa  Luft  —  var  kvalt 
af  Kulos  .  .  .  Hm — m,  jeg  véd  nok,  hvad 
Slags  Folk,  det  var,  og  hvorledes  de  er  for- 
liste. En  Fyrstikke  sat  til  Atmosphæren  der- 
inde, og  Du  kan  tro  — .  Ja.,  saa  nær  var  vi 
Dommedag,  —  men  jeg  smeldte  Døren  i,  jeg. 


ONKEL   MADS 

for  sig  i  Rædsel 

Men    han   er   jo    syg,    har  Nervefeber, 


125 


vilde  Fantasier!  —  Vi  maa  ha  fat  i  Doktoren 
—  sende  Vognen  — 

vinker  og  vinker  ivrig  ned  til  Gartneren,  som  kommer  op  af  Trappen 
Onkel  Mads  ser  hjælpeløs  paa  ham 


GARTNEREN 

til  Onkel  Mads  med   en  sørgmodig  Hovedrysten 

Jeg  har  længe  mærket,  at  det  var  galt 
fat;  men  forstod  det  forst  helt  inat,  da  han 
vilde  stoppe  Springvandet  dernede,  fordi  det 
forgiftede  Verden. 

lader    som    han    gaar    i    sit   Arbeide ,    medens    han    spændt    iagttaget 

Konsulen 


ONKEL   MADS 

ude  af  sig 

Vi  faar  da  haabe  det  bedste,  —  at  det 
er  bare  noget  forbigaaende  —  fra  Maven,  — 
noget,  som  hindrer  ham  fra  at  tænke. 


KONSULEN 

staar  og  stirrer  mod  Døren  tilhøjre.     Sagte 

Kunde    Du    bare    skafte    mig     forbi     den 

gamle  Konen,    som   hele  Tiden  sidder  og  sér 
paa  mig,  —  hun  har  havt  en  Søn,  som . 

hemmelighedsfuldt 

Jeg  skal  betro  Dig  noget,  Mads ,  —  til 
Dig  alene.  Ingen  maa  faa  Nys  om  det!  — 
Ottar  gav  mig  et  Slag  — 

famler  i  sit  Hode  som  efter  en  Smerte,  han  føler 

—  her  nogetsteds  paa  Hjernen,  før  han  reiste 
til  Amerika  .   .  . 

KARNA 

kommer  ind  fra  Døren  tilvenstre,  som  søgte  hun  nogen 

Er  han  ikke  her  — ? 

GARTNEREN 

gaar  hastig  imod  hende  i  Døren 

Jo,  Frøken  Karna  .  .  .  Men  De  burde  ikke 
komme  herind  —  nu.  Hans  Sind  er  saa  rystet 
.   .   .  Jeg  frygter,  —  jeg  er  bange  for  — 

vil  vinke  hende  tilbage 

—  Paa  mig  kan  De  stole,  véd  De  —  altid  — 

KARNA 

Aa,  nei,  nei,  vi  maa  faa  tale  ud,  Far 
og  jeg- 

KONSULEN 

strækker  med  et  Skrig  Armene  imod  hende 

Hjælp,  hjælp  mig,  siger  jeg,  Karna!  — 

henter  lettet  Aanden 

—  Havde  jeg  ikke  rent  glemt,  at  jeg  har 
en  Datter  .  .   .  Karna  og  jeg  ja,  vi  to! 

KARNA 

Som  om  Du  kunde  sige  os  noget  glæde- 
ligere, Far,  end  at  Du  vil  ta'  Sagen  under 
Overveielse! 

KONSULEN 

ryster  paa  Hodet 

Hys,  hys.  —  det  er  ikke  saa  let,  som  Du 
tænker,  —  vi  maa  for  alt  i  Verden  undgaa  at 
spørge  disse  nærgaaende  Mennesker  om,  hvad 
de  er  dode  af,  hver  især. 

KARNA 

Stakkars,  stakkars  Far!  —  Jeg  vidste  nok, 

at,    naar   det   forst   gik  op  for  Dig,    vilde    det 

gaa    voldsommere    i    Dig   end  i  nogen    anden. 

Du  er  ikke  vant  til  disse  indre  Storme,  —  er 

kommet  ind   i  alt    dette  Forfærdelige  uden  at 
tænke,  —  som  andre  Forretningsmænd. 

KONSULEN 

fortsætter 

.  .  .  Faar  de  Folk  Lov  til  at  svare,  kan 
Du  tro,  her  stiger  op  en  Atmosphære,  —  fem 
og  tyve  Procent  Alkohol  i  Luften! 

KARNA 

bekymret 

Brug  da  ikke  saa  overspændte  Udtryk. 
Far,  —  saadant  sygeligt. 

KONSULEN 

fortrolig 

Her  er  gaat  noget  lost,  Du,  her  kryber 
Folk  frem  baade  fra  Tag  og  Væggt  —  kom 
de  bare  tilorde  — 

KARNA 
beroligende 

Det  hele  er  jo  saa  ganske  ligetil  og  enkelt, 
Far   ...    Vi    kan    ikke    gjore    det    skete    om 

igjen.  Men  vel  forandre  vor  Livsførelse  — 
nytte  hele  vor  Formue  til  at  sone  ...  for 
Eksempel  oprette  lyse,  sunde  Boliger  og  glade 
Hjem  for  Arbeiderbefolkningen  rundt  om  i 
Landet  saa  langt,  vi  rækker.  Hvad  siger  Du 
til  det,  Far?  ...  Og  Parken  — 

uvilkaarlig  seende  hen  paa  Hein.     Med  et  dybt  Suk 

naar  den  engang  blir  færdig,  —  maatte  tilfalde 
Byen,  —  gi'  de  mange  Glæde  og  Hvile  fra 
de  støvede  Gader  og  solløse  Hjem,  —  suse 
Naturens  friske  Luftning  indover  den  .  .  .  Og, 
som  den  da  kom  til  at  staa  der  gjennem 
Aarene  i  Morgen-  og  Aftenduggen,  vilde  den 
gjore  Bod  for  meget,  Far. 


K<  INSULEN 

græder 

Min  kjæreste  Datter,  Du  kjendte  mig  ikke 
paa   Sorgens   Dag,    traadte    paa   mig   med   en 

haard  Hæl  .  .   . 

blødt 
Din  egen  Far,  som  var  saa  glad  i  Dig,  — 

farer  op,  raser 

—  Jeg  siger  Dig,  Wulff  Wulffie  kan  klare 

sig  uden  Dig  — 

blir  staaende  og  stirre  paa  noget,    som    mere    og   mere    optager  hans 
Opmærksomhed 
Raaber  ængstelig 

Hjælp  mig,  hører  Du,  Karna,  —  nu  be- 
gynder  det  igjen  at  bli  levendes,  —  kryber 
og  dukker  op  af  hvert  Hul  for  at  lure  sig 
indpaa  mig.  —  — 

gysende 

Men  disse  stille  blege  Konerne  er  værst. 
De  siger  ingenting;  men  er  saa  haarde  i 
Øinene,  —  de  er  saa  udgrædte  — 


KARNA 
i  høi  Angst 

Aa,    Far,   Far,  —  forstaa  da,  at  det  bare 
er  din  ophidsede  Indbildningskraft! 


KONSULEN 

farer  til,  skræmt,  ræd 

Men  hvad  er   dette.      Hvad   er   dette  for 
noget?  —  Behover   de   at   ta   denne   Vei   med 

Ligprocessioner  —  alle,  som   har    drukket  sig 
ihjel  tillands  og  tilvands  — . 

Rædselslagen 

Og  nu,  —  nu  staar  der,  saa  sandt  jeg 
lever,  én  op  af  den  forreste  Kiste  .  .  .  Og  nu, 
nok  én  af  Kisten  bagenfor  .  .  .  Og  nu  én 
igjen,  og  nu,  og  nu,  —  vil  det  da  aldrig  ta' 
Ende?  —  Hm — m,  —  de  har  lugtet,  at  her 
er  Udskjænkningssted  for  alle  Nationer  — 

staar  overvældet 

—  Nu  myldrer  og  myldrer  de  opover  — 

sagte,  aDgst  til  Karna 

Bare  de  saa  boiede  ud  af  Porten,  —  de 
vil  da  ikke  tvertigjennem  Huset! 


KARXA 
vrider  Hænderne 

Aah,  min  Far!  —  Jammer,  aa  Jammer 


KONSULEN 

De  gaber  saa  .  .   .  Og  hor,   hor,  hvor  de 
uler  — 

river  sig  afsindig  i   Haaret 

—   Det  er  Ligsangen  det !  — 

9* 

Holder  Hænderne  for  Øine  og  Øren  og  synker  ned  i  en  Stol.  Reiser 
sig  rasende,  knapper  efter  sin  Vane  Frakken  resolut  over  Brystet; 
men  skjevt.      Hæver  Haanden   i   Trods.      Med    høi   udfordrende  Røst 

Et  uanstændigt  gement  Miskmask  af  alle 
Sprog  .  .  .  Bærer  sig  ad,  som  de  var  drukne 
i  Ligskjorterne  .  .  .  Sligt  by  r  man  ikke  YVulffie 
&  Comp ! 

KARNA 

styrter  vildt  mod  Gartneren  og  begraver  sit  Hoved  ved  hans  Bryst 

Hein,  —  aa  Hein! 

Tæppet  falder 

